sagorsarker/bangla-wikipedia huggingface dataset:
জ্যাকারি টেইলার

জ্যাকরি টেইলর () (২৪ নভেম্বর ১৭৮৪ – ৯ জুলাই ১৮৫০) যুক্তরাষ্ট্রের ১২তম রাষ্ট্রপতি ছিলেন, যিনি ১৮৪৯ সাল থেকে তার মৃত্যু পর্যন্ত দায়িত্ব পালন করেন। টেইলর ছিলেন মার্কিন সেনাবাহিনীর একজন ক্যারিয়ার কর্মকর্তা, যিনি মেজর জেনারেল পদে উন্নীত হন এবং মেক্সিকান-আমেরিকান যুদ্ধে তার বিজয়ের জন্য জাতীয় বীর হিসেবে পরিচিত হন। ফলস্বরূপ, তার অস্পষ্ট রাজনৈতিক বিশ্বাস সত্ত্বেও তিনি হোয়াইট হাউসে নির্বাচিত হন। রাষ্ট্রপতি হিসেবে তার প্রধান অগ্রাধিকার ছিল ইউনিয়ন সংরক্ষণ করা। তিনি দায়িত্ব গ্রহণের ১৬ মাসের মাথায় পেটের রোগে আক্রান্ত হয়ে মারা যান। টেইলরের রাষ্ট্রপতির মেয়াদ যুক্তরাষ্ট্রের ইতিহাসে তৃতীয়-সংক্ষিপ্ততম ছিল।
মিলার্ড ফিলমোর

মিলার্ড ফিলমোর (৭ জানুয়ারী, ১৮০০ - ৮ মার্চ, ১৮৭৪) ছিলেন মার্কিন যুক্তরাষ্ট্রের ১৩তম রাষ্ট্রপতি, যিনি ১৮৫০ থেকে ১৮৫৩ সাল পর্যন্ত দায়িত্ব পালন করেছিলেন এবং তিনিই ছিলেন শেষ রাষ্ট্রপতি যিনি পদে থাকাকালীন হুইগ পার্টির সদস্য ছিলেন। মার্কিন প্রতিনিধি পরিষদের প্রাক্তন সদস্য, ফিলমোর ১৮৪৮ সালে ১২তম সহ-রাষ্ট্রপতি নির্বাচিত হন এবং ১৮৫০ সালের জুলাই মাসে জ্যাকারি টেলরের মৃত্যুর পর তিনি রাষ্ট্রপতির পদে অধিষ্ঠিত হন। ১৮৫০ সালের সমঝোতা চুক্তি পাস করার ক্ষেত্রে ফিলমোর গুরুত্বপূর্ণ ভূমিকা পালন করেছিলেন, যার ফলে দাসপ্রথার বিস্তারের বিরুদ্ধে যুদ্ধে একটি সংক্ষিপ্ত যুদ্ধবিরতি ঘটে।
ফ্রাংকলিন পিয়ের্স

ফ্রাংকলিন পিয়ের্স (২৩ নভেম্বর ১৮০৪ – ৮ অক্টোবর ১৮৬৯) ছিলেন মার্কিন যুক্তরাষ্ট্রের চতুর্দশ রাষ্ট্রপতি। তিনি ১৮৫৩ থেকে ১৮৫৭ সাল পর্যন্ত রাষ্ট্রপতির দায়িত্ব পালন করেন। তিনি ডেমোক্র্যাট পার্টির সদস্য ছিলেন। তিনি দাসপ্রথা বিলোপ আন্দোলনকে জাতীয় ঐক্যের জন্য ঝুঁকি হিসেবে বিবেচনা করতেন। তিনি কানসাস-নেব্রাস্কা চুক্তিতে স্বাক্ষর করে দাসপ্রথা বিরোধী দলের কাছে অধিকার হস্তান্তর করেন এবং ফিউজিটিভ স্লেভ আইন পাস করেন। তবুও তিনি উত্তর ও দক্ষিণ অঞ্চলের মধ্যে দ্বন্দ্ব নিরসনে ব্যর্থ হন, যা মার্কিন গৃহযুদ্ধের সূত্রপাত ঘটায়।
ফ্রাংকলিন পিয়ের্স ১৮০৪ সালের ২৩শে নভেম্বর নিউ হ্যাম্পশায়ারের হিলসবরার লং কেবিনে জন্মগ্রহণ করেন। তিনি টমাস পিয়ের্সের ষষ্ঠ প্রজন্ম। টমাস ১৬৩৪ সালে ইংল্যান্ডের নরফোকের নরউইচ থেকে ম্যাসাচুসেটস বে কলনিতে আসেন। ফ্রাংকলিনের পিতা বেঞ্জামিন মার্কিন স্বাধীনতা যুদ্ধের সময় একজন লেফটেন্যান্ট ছিলেন। তিনি যুদ্ধের পর ম্যাসাচুসেটসের চেমসফোর্ড থেকে হিলসবরাতে চলে যান এবং সেখান ৫০ একর জমি ক্রয় করেন। ফ্রাংকলিন ছিলেন বেঞ্জামিন ও তার দ্বিতীয় স্ত্রী অ্যানা কেন্ড্রিকের আট সন্তানের মধ্যে পঞ্চম। বেঞ্জামিনের প্রথম স্ত্রী এলিজাবেথ অ্যান্ড্রুজ সন্তান জন্ম দিতে গিয়ে মারা যান। তার এক কন্যা সন্তান জন্মগ্রহণ করেছিল। বেঞ্জামিন প্রখ্যাত ডেমোক্র্যাটিক-রিপাবলিকান আইন প্রণেতা, কৃষক ও ট্যাভার্ন-কিপার ছিলেন। পিয়ের্সের বাল্যকালে তার পিতা রাজনীতির সাথে জড়িত ছিলেন এবং তাঁ বড় দুই ভাই ১৮১২ সালের যুদ্ধে অংশগ্রহণ করেছিলেন।
জেমস বিউকানান

জেমস বিউকানান (ইংরেজি: James Buchanan "জেইম্‌জ়্‌ বিউক্যানান্‌") (২৩ এপ্রিল ১৭৯১ – ১ জুন ১৮৬৮) মার্কিন যুক্তরাষ্ট্রের পঞ্চদশ রাষ্ট্রপতি। তিনি মার্কিন স্বাধীনতা যুদ্ধ পরবর্তী সময়ে ১৮৫৭ থেকে ১৮৬১ সাল পর্যন্ত রাষ্ট্রপতির দায়িত্ব পালন করেন। তিনি ডেমোক্র্যাটিক পার্টির সদস্য ছিলেন। রাষ্ট্রপতি হিসেবে দায়িত্ব গ্রহণের পূর্বে তিনি মার্কিন যুক্তরাষ্ট্রের ১৭তম পররাষ্ট্রমন্ত্রী ছিলেন এবং সিনেট ও হাউজ অব রিপ্রেজেন্টেটিভের দায়িত্ব পালন করেন।
জেমস বিউকানান জুনিয়র ১৭৯১ সালের ২৩শে এপ্রিল পেন্সিল্‌ভেনিয়ার কোভ গ্যাপের লং কেবিনে জন্মগ্রহণ করেন। তার পিতা জেমস বিউকানান সিনিয়র (১৭৬১-১৮২১) ছিলেন একজন ব্যবসায়ী ও কৃষক এবং তার মাতা এলিজাবেথ স্পির (১৭৬৭-১৮৩৩) শিক্ষিত মহিলা ছিলেন। তার পিতামাতা দুজনেই উলস্টার স্কট বংশোদ্ভূত ছিলেন। তার পিতা ১৭৮৩ সালে আয়ারল্যান্ডের ডনেগালের মিলফোর্ড থেকে মার্কিন যুক্তরাষ্ট্রে আসেন। ১১ ভাইবোনের মধ্যে বিউকানান সর্বজ্যেষ্ঠ। বিউকানানের জন্মের অল্প কিছুদিন পর তারা সপরিবারে পেন্সিল্‌ভেনিয়ার মার্সারসবার্গে এক ফার্মে চলে যান। ১৭৯৪ সালে তারা মার্সারসবার্গ শহরে চলে আসেন। বিউকানানের পিতা সেই শহরের ধনী ব্যক্তি হয়ে ওঠেন।
অ্যান্ড্রু জন‌সন

অ্যান্ড্রু জন‌সন (২৯ ডিসেম্বর ১৮০৮ – ৩১ জুলাই ১৮৭৫) ছিলেন মার্কিন যুক্তরাষ্ট্রের সপ্তদশ রাষ্ট্রপতি। তিনি ১৮৬৫ থেকে ১৮৬৯ সাল পর্যন্ত মার্কিন যুক্তরাষ্ট্রের রাষ্ট্রপতি ছিলেন। আব্রাহাম লিংকন আততায়ীর হাতে মারা যাওয়ার সময় তিনি উপ-রাষ্ট্রপতি ছিলেন। আমেরিকান গৃহযুদ্ধ শেষ হওয়ার পর তিনি উপ-রাষ্ট্রপতির পদ অধিকার করেন।
অ্যান্ড্রু জনসন ১৮০৮ সালের ২৯শে ডিসেম্বর উত্তর ক্যারোলাইনার রালেই শহরে জন্মগ্রহণ করেন। তার পিতা জ্যাকব জনসন (১৭৭৮-১৮১২) এবং মাতা ম্যারি "পলি" ম্যাকডোনা (১৭৮৩-১৮৫৬) ছিলেন একজন ধোপা। তার পূর্বপুরুষগণ ইংরেজ, স্কটিশ ও আইরিশ ছিলেন। তার বড় ভাই উইলিয়াম তার থেকে চার বছরের বড়। তার এক বড় বোন এলিজাবেথ শৈশবেই মারা যায়। অ্যান্ড্রুর যখন তিন বছর বয়স তখন তার পিতা হার্ট অ্যাটাকে মারা যান। পলি জনসন তার পরিবারের ভরণপোষণের জন্য ধোপার কাজ করতেন। সে সময়ে এই পেশাকে হেয় করে দেখা হতো, কারণ তাকে একাকী অন্যের বাড়িতে যেতে হত। অ্যান্ড্রু তার ভাইবোনদের মত দেখতে না হওয়ায় তিনি অন্য কারো ঔরসজাত সন্তান বলে গুজব ছড়িয়েছিল। পলি জনসন পরবর্তীকালে টার্নার ডোট্রিকে বিয়ে করেন।
ইউলিসিস এস. গ্রান্ট

ইউলিসিস এস. গ্রান্ট (জন্ম: হিরাম ইউলিসিস গ্রান্ট ; এপ্রিল ২৭, ১৮২২ – জুলাই ২৩, ১৮৮৫) একজন আমেরিকান সামরিক অফিসার এবং রাজনীতিবিদ ছিলেন, যিনি ১৮৬৯ থেকে ১৮৭৭ সাল পর্যন্ত মার্কিন যুক্তরাষ্ট্রের ১৮ তম রাষ্ট্রপতি হিসাবে দায়িত্ব পালন করেছিলেন।
রাদারফোর্ড বি. হেইজ

রাদারফোর্ড বার্কার্ড হেইস ( ; ৪ অক্টোবর, ১৮২২ - ১৭ জানুয়ারী, ১৮৯৩) ছিলেন মার্কিন যুক্তরাষ্ট্রের ১৯তম রাষ্ট্রপতি, যিনি ১৮৭৭ থেকে ১৮৮১ সাল পর্যন্ত দায়িত্ব পালন করেছিলেন। ওহাইওর একজন কট্টর বিলোপবাদী, তিনি আমেরিকান গৃহযুদ্ধের সময় ইউনিয়ন সেনাবাহিনীর একজন সংক্ষিপ্ত মেজর জেনারেলও ছিলেন।
জেমস এ. গারফিল্ড

জেমস আব্রাম গারফিল্ড (১৯ নভেম্বর ১৮৩১ - ১৯ সেপ্টেম্বর ১৮৮১) ছিলেন মার্কিন যুক্তরাষ্ট্রের ২০তম রাষ্ট্রপতি, যিনি ১৮৮১ সালের মার্চ থেকে জুলাই মাসে তাঁর গুপ্তহত্যার চেষ্টার পর সেই বছরের সেপ্টেম্বরে তাঁর মৃত্যু পর্যন্ত দায়িত্ব পালন করেন। একজন ধর্মপ্রচারক, আইনজীবী এবং মার্কিন গৃহযুদ্ধের জেনারেল, গারফিল্ড মার্কিন যুক্তরাষ্ট্রের প্রতিনিধি পরিষদে নয় মেয়াদে দায়িত্ব পালন করেছেন এবং তিনিই রাষ্ট্রপতি নির্বাচিত হওয়া একমাত্র বর্তমান সদস্য। রাষ্ট্রপতি পদে প্রার্থী হওয়ার আগে, তিনি ওহাইও সাধারণ পরিষদ দ্বারা মার্কিন সিনেটর নির্বাচিত হয়েছিলেন রাষ্ট্রপতি নির্বাচিত হওয়ার পরে তিনি ঐ পদ প্রত্যাখ্যান করেছিলেন।
উইলিয়াম ম্যাকিনলি

উইলিয়াম ম্যাকিন্‌লি (William McKinley) (জানুয়ারি ২৯, ১৮৪৩ – সেপ্টেম্বর ১৪, ১৯০১) মার্কিন যুক্তরাষ্ট্রের ২৫তম রাষ্ট্রপতি। ১৮৯৭ থেকে ১৯০১ সালে আততায়ীর গুলিতে নিহত হওয়ার আগ পর্যন্ত দায়িত্ব পালন করেন।
থিওডোর রুজভেল্ট

থিওডোর রুজ্‌ভেল্ট জুনিয়র (ইংরেজি: Theodore Roosevelt, Jr. "থ়ীওডোর্‌ রৌজ়াভ়েল্ট্‌ জূনিয়ার্‌" ; অক্টোবর ২৭, ১৮৫৮ – জানুয়ারি ৬, ১৯১৯) মার্কিন যুক্তরাষ্ট্রের ২৬তম রাষ্ট্রপতি।
রুজভেল্ট একটা বক্তৃতা দেওয়ার সময় কোন এক আতঙ্কবাদী তাকে গুলি করলে তিনি আরো 45 মিনিটের বক্তৃতা দিয়ে যান।
থিওডোর রুজভেল্ট মার্কিন যুক্তরাষ্ট্রের প্রথম নোবেল বিজয়ী প্রেসিডেন্ট।
এরিক বিনা

এরিক বিনা (জন্ম ১৯৬৪) একজন মার্কিন কম্পিউটার প্রোগ্রামার। ইউনিভার্সিটি অফ ইলিনয় এট আর্বানা-শ্যাম্পেইন এর ন্যাশনাল সেন্টার ফর সুপারকম্পিউটিং এপ্লিকেশন্স এ গবেষণারত অবস্থায় ১৯৯৩ খ্রীস্টাব্দে বিনা ও মার্ক এন্ড্রিসেন এনসিএসএ মোজাইক নামক প্রথম গ্রাফিকাল ইন্টারনেট ওয়েব ব্রাউজার তৈরি করেন। পরবর্তীতে বিনা, এন্ড্রিসেন ও আরো কিছু উদ্দোক্তা মিলে নেটস্কেপ কর্পোরেশন প্রতিষ্ঠা করেন, যা নব্বই এর দশকের মধ্যভাগের সর্বাপেক্ষা জনপ্রিয় ব্রাউজার নেটস্কেপ ন্যাভিগেটর নির্মাণ করেছিল।
মোজাইক নির্মাণের জন্য বিনা ও এন্ড্রিসেন ১৯৯৪ খ্রীস্টাব্দে এসিএম এর সফটওয়্যার সিস্টেম পুরস্কার লাভ করেন। 
২০১০ সালে, বিনা এবং অ্যান্ড্রিসেনকে ইউনিভার্সিটি অফ ইলিনয় ইঞ্জিনিয়ারিং হল অফ ফেমে অন্তর্ভুক্ত করা হয়েছিল। 
এরিক বিনা বর্তমানে শ্যাম্পেইন, ইলিনয় শহরে বাস করেন।
উড্রো উইলসন

উড্রো উইল্‌সন () (ডিসেম্বর ২৮, ১৮৫৬ – ফেব্রুয়ারি ৩, ১৯২৪) মার্কিন যুক্তরাষ্ট্রের ২৮তম রাষ্ট্রপতি ছিলেন।
একজন রাজনীতিকের বাইরেও তিনি একজন গবেষক হিসেবেও কর্মময় জীবন অতিবাহিত করেছেন এবং তাকে লোক প্রশাসন বিষয়ের অন্যতম প্রবক্তা বলে গণ্য করা হয়।
ওয়ারেন জি. হার্ডিং

ওয়ারেন গামালিয়েল হার্ডিং (Warren Gamaliel Harding) (২ নভেম্বর ১৮৬৫ – ২ আগস্ট ১৯২৩) ছিলেন মার্কিন যুক্তরাষ্ট্রের ২৯তম রাষ্ট্রপতি। তিনি ১৯২১ সালের ৪ই মার্চ থেকে ১৯২৩ সালে তার মৃত্যু পর্যন্ত তিনি রাষ্ট্রপতির দায়িত্ব পালন করেন। তার মৃত্যুর সময় পর্যন্ত তিনি অন্যতম জনপ্রিয় রাষ্ট্রপতি ছিলেন, কিন্তু পরবর্তীতে তার প্রশাসনের অধীনে ঘটে যাওয়া টিপট ডোম কেলেঙ্কারি প্রকাশিত হয় এবং তার পরিচারিকা ন্যান ব্রিটনের সাথে তার সম্পর্কের কথা প্রকাশিত হয়। মার্কিন যুক্তরাষ্ট্রের ঐতিহাসিক র‍্যাংকিং অনুসারে হার্ডিং প্রায়শই সবচেয়ে খারাপ রাষ্ট্রপতি হিসেবে উল্লেখ করা হয়।
হার্ডিং ১৮৬৫ সালের ২রা নভেম্বর ওহাইওর ব্লুমিং গ্রোভে জন্মগ্রহণ করেন। বাল্যকালে তার ডাকনাম ছিল "উইনি"। হার্ডিং তার পিতামাতার আট সন্তানের মধ্যে সর্বজ্যেষ্ঠ। তার পিতা জর্জ ট্রাইয়ন হার্ডিং (১৮৪৩-১৯২৮) কৃষি কাজ করতেন এবং ওহাইওর মাউন্ট গিলিডের একটি বিদ্যালয়ে পাঠদান করতেন। তার মাতা ফিবি এলিজাবেথ হার্ডিং (জন্ম: ডিকারসন, ১৮৪৩-১৯১০) একজন লাইসেন্স-প্রাপ্ত ধাত্রী ছিলেন। ফিবির কয়েকজন পূর্বপুরুষ ওলন্দাজ ছিলেন, যার মধ্যে সুপরিচিত ভান কার্ক পরিবারের সদস্য ছিল। হার্ডিংয়ের ইংরেজ, ওয়েলসীয় ও স্কটিশ পূর্বপুরুষও ছিল।
ক্যালভিন কুলিজ

জন ক্যালভিন কুলিজ জুনিয়র (৪ জুলাই ১৮৭২ – ৫ জানুয়ারি ১৯৩৩) ছিলেন মার্কিন যুক্তরাষ্ট্রের ৩০তম রাষ্ট্রপতি। তিনি ১৯২৩ থেকে ১৯২৯ সাল পর্যন্ত রাষ্ট্রপতির দায়িত্ব পালন করেন। ১৯২০ সালে মার্কিন যুক্তরাষ্ট্রের ২৯তম উপ-রাষ্ট্রপতি হিসেবে দায়িত্ব গ্রহণের তিন বছর পর ১৯২৩ সালে ওয়ারেন জি. হার্ডিংয়ের আকস্মিক মৃত্যুর পর তিনি রাষ্ট্রপতিত্ব গ্রহণ করেন।
জন ক্যালভিন কুলিজ জুনিয়র ১৮৭২ সালের ৪ঠা জুলাই ভেরমন্টের উইন্ডসর কাউন্টির প্লেমাউথ নচে জন্মগ্রহণ করেন। জন ক্যালভিন কুলিজ সিনিয়র (১৮৪৫-১৯২৬) এবং মাতা ভিক্টোরিয়া জোসেফিন মুর (১৮৪৬-১৮৮৫) দম্পতির দুই সন্তানের মধ্যে কুলিজ জুনিয়র জ্যেষ্ঠ। কুলিজ সিনিয়র বিভিন্ন রকমের পেশার সাথে সম্পৃক্ত ছিলেন এবং রাজ্য জুড়ে কৃষক, দোকান মালিক ও সরকারি চাকুরে হিসেবে তার খ্যাতি ছিল। তিনি বিভিন্ন স্থানীয় দপ্তরে কাজ করেছেন, যার মধ্যে রয়েছে জাস্টিস অব দ্য পিস, ট্যাক্স কালেক্টর, ও ভেরমন্ট হাউজ অব রিপ্রেজেন্টেটিভের সিনেট। কুলিজের মাতা জোসেফিন মুর ছিলেন প্লেমাউথ নচের একজন কৃষকের কন্যা। কুলিজের যখন ১২ বছর বয়স তখন তিনি সম্ভবত যক্ষায় আক্রান্ত হয়ে মারা যান। তার ছোট বোন অ্যাবিগেইল গ্রেস কুলিজ (১৮৭৫-১৮৯০) পনের বছর বয়সে অ্যাপেন্ডিসাইটিসে আক্রান্ত হয়ে মারা যান। তখন কুলিজের বয়স ছিল ১৮ বছর। কুলিজের বাবা পরবর্তীতে ১৮৯১ সালে প্লেমাউথের এক স্কুল শিক্ষিকাকে বিয়ে করেন এবং ৮০ বছর পর্যন্ত বেঁচে ছিলেন।
হার্বার্ট হুভার

হার্বার্ট হুভার (ইংরেজি: Herbert Hoover; ১০ আগস্ট ১৮৭৪ – ২০ অক্টোবর ১৯৬৪) ছিলেন মার্কিন যুক্তরাষ্ট্রের ৩১তম রাষ্ট্রপতি। তিনি ১৯২৯ থেকে ১৯৩৩ সালে মহামন্দাকালীন সময়ে রাষ্ট্রপতির দায়িত্ব পালন করেন। মহামন্দার কারণে রাষ্ট্রপতি হিসেবে তার পদক্ষেপগুলো ঢাকা পড়ে যায়। ১৯৩২ সালের রাষ্ট্রপতি নির্বাচনে তিনি ডেমোক্র্যাটিক পার্টির ফ্রাঙ্কলিন ডি. রুজভেল্টের কাছে পরাজিত হন।
হার্বার্ট হুভার ১৮৭৪ সালের ১০ই আগস্ট আইওয়ার ওয়েস্ট ব্রাঞ্চে জন্মগ্রহণ করেন। তিনি একমাত্র রাষ্ট্রপতি যিনি এই অঙ্গরাজ্যে জন্মগ্রহণ করেন এবং মিসিসিপি নদীর পার্শ্ববর্তী অঞ্চলে জন্মগ্রহণ করা প্রথম প্রজন্ম। তার পিতা জেসি হুভার (১৮৪৯-১৮৮০) ছিলেন একজন কামার ও যন্ত্রাংশের দোকানের মালিক। তার পূর্বপুরুষগণ জার্মান (ফাউৎজ, ওয়েমেয়ার), জার্মান-সুইস (হুবার, বুর্খার্ট) ও ইংরেজ ছিলেন। হার্বার্টের জন্মের ২০ বছর পূর্বে জেসি হুভার ও তার পিতা এলি ওহাইও থেকে আইওয়া অঙ্গরাজ্যে আসেন। হার্বার্টের মাতা হুল্ডা র‍্যান্ডাল মিনথর্ন (১৮৪৯-১৮৮৪) কানাডার অন্টারিওর নরউইচে জন্মগ্রহণ করেন। তার পূর্বপুরুষগণ ইংরেজ ও আইরিশ ছিল।
ফ্রাঙ্কলিন ডি. রুজভেল্ট

ফ্রাংক্‌লিন ডেলানো রুজ্‌ভেল্ট (ইংরেজি: Franklin Delano Roosevelt "ফ্র্যাংক্‌লিন্‌ ডেলানৌ রৌজ়াভ়েল্ট্‌" (জানুয়ারি ৩০, ১৮৮২ – এপ্রিল ১২, ১৯৪৫) মার্কিন যুক্তরাষ্ট্রের ৩২তম রাষ্ট্রপতি। তিনি চার মেয়াদে ১৯৩৩ থেকে ১৯৪৫ পর্যন্ত ১২ বছর ক্ষমতায় ছিলেন। ডেমোক্র্যাটিক পার্টির নেতা হিসেবে তিনি টানা চারবার প্রেসিডেন্ট নির্বাচনে জয়ী হন এবং বিংশ শতাব্দীর প্রথমভাগে বিশ্ব রাজনীতির একজন কেন্দ্রীয় চরিত্র হয়ে ওঠেন। বিংশ শতকের কুখ্যাত মহামন্দার সময়ে তিনি তাঁর "নতুন নীতি" (new deal)-র মাধ্যমে যুক্তরাষ্ট্রীয় সরকারকে অবধারিত অর্থনৈতিক বিপর্যয় থেকে উদ্ধার করেন। তাঁর প্রবর্তিত নিউ ডিল কোয়ালিশন বিংশ শতাব্দীর তৃতীয় ভাগে আমেরিকায় নব্য উদারপন্থার দিশানির্দেশ করেছিল। তাঁর তৃতীয় ও চতুর্থ দফার শাসনকাল মূলত দ্বিতীয় বিশ্বযুদ্ধকে কেন্দ্র করে আবর্তিত হয়েছিল, এবং শাসনরত অবস্থায় তাঁর মৃত্যুর অব্যবহিত পরেই আমেরিকা বিশ্বযুদ্ধে জয়লাভ করে।
নিউ ইয়র্কের হাইড পার্কের প্রখ্যাত রুজভেল্ট পরিবারের সদস্য ফ্রাঙ্কলিন গ্রোটন স্কুল ও হার্ভার্ড কলেজে পড়াশোনার পর কলম্বিয়া ল স্কুল থেকে আইন পাশ করেন ও নিউ ইয়র্ক শহরে আইন ব্যবসা শুরু করেন। ১৯০৫ খ্রিস্টাব্দে তিনি তাঁর সম্পর্কিত বোন ইলিয়ানর রুজভেল্টের সঙ্গে বিবাহবন্ধনে আবদ্ধ হন। তাঁদের ছয় সন্তানের মধ্যে পাঁচজন পরিণত বয়স পর্যন্ত জীবিত ছিলেন। ১৯১০ খ্রিস্টাব্দে তিনি নিউ ইয়র্ক স্টেট সেনেট আসনে জয়ী হন এবং প্রথম বিশ্বযুদ্ধের সময়ে প্রেসিডেন্ট উড্রো উইলসনের অধীনে নৌবাহিনীর সহসচিব হিসেবে কাজ করেন।
১৯২০-র প্রেসিডেন্ট নির্বাচনে তিনি জেমস কক্সের ডেপুটি হিসেবে নির্বাচনে লড়েন কিন্তু কক্স রিপাবলিকান প্রার্থী ওয়ারেন হার্ডিঙের কাজে পরাজিত হন।
১৯২১ সালে রুজভেল্ট পক্ষাঘাতগ্রস্ত হন। পোলিও রোগের কারণে তার পা দুটো স্থায়ীভাবে প্যারালাইজড হয়ে যায়।
চিকিৎসা চলাকালীন সময়ে রুজভেল্ট জর্জিয়ার ওয়ার্ম স্প্রিংসে একটি পোলিও নিরাময় কেন্দ্র গড়ে তোলেন৷ হাঁটতে না পারার অসহায়তা নিয়েও রুজভেল্ট ১৯২৮ সালে নিউইয়র্কের নির্বাচনে গভর্নর নিয়োজিত হয়ে সরকারি কার্যালয়ে ফিরে আসেন।
১৯২৯ থেকে ১৯৩৩ পর্যন্ত তিনি গভর্নরের দায়িত্ব পালন করেন। মার্কিন যুক্তরাষ্ট্রে বিরাজমান অর্থনৈতিক সমস্যা মোকাবেলায় কার্যকর পদক্ষেপ গ্রহণ করেন।
১৯৩২ এর রাষ্ট্রপতি নির্বাচনে রুজভেল্ট তার রিপাবলিকান প্রতিদ্বন্দ্বী হারবার্ট হুবার কে পরাজিত করেন।
ঘোর অর্থনৈতিক মন্দার মধ্যে তিনি প্রেসিডেন্টের দায়িত্ব পালন শুরু করেন৷
হ্যারি এস. ট্রুম্যান

হ্যারি এস. ট্রুম্যান (Harry S. Truman) (মে ৮, ১৮৮৪ – ডিসেম্বর ২৬, ১৯৭২) মার্কিন যুক্তরাষ্ট্রের ৩৩তম রাষ্ট্রপতি। ফ্রাঙ্কলিন ডি. রুজভেল্টের মৃত্যুর পর তিনি ভাইস প্রেসিডিন্ট নির্বাচিত হন।
তিনি ইউরোপীয় দেশগুলোর বিধ্বস্ত অর্থনৈতিক পুনর্গঠনের জন্য মার্শাল ল বাস্তবায়িত করেন এবং ট্রুম্যান মতবাদ ও ন্যাটো প্রতিষ্ঠিত করেন।
জন এফ. কেনেডি

জন ফিট্‌জেরাল্ড কেনেডি বা জন এফ. কেনেডি (ইংরেজি: John Fitzgerald Kennedy, বা John F. Kennedy) (মে ২৯, ১৯১৭ – নভেম্বর ২২, ১৯৬৩) মার্কিন যুক্তরাষ্ট্রের ৩৫তম রাষ্ট্রপতি। তিনি JFK নামেও পরিচিত। তিনি ১৯৬১ সাল থেকে ১৯৬৩ সালে নিহত হওয়ার আগে পর্যন্ত রাষ্ট্রপতির দায়িত্ব পালন করেন।
দ্বিতীয় বিশ্বযুদ্ধের সময় তিনি দক্ষিণ প্রশান্ত মহাসাগরে Motor Torpedo Boat PT-109 এর কমান্ডার হিসেবে দায়িত্ব পালন করেন। এরপর তার পিতা, জোসেফ পি. কেনেডি, সিনিয়র, এর উৎসাহ আর সহযোগিতায় তিনি রাজনীতিতে আসেন এবং U.S. House of Representatives এর Massachusetts's 11th congressional district এ ১৯৪৭ থেকে ১৯৫৩ পর্যন্ত ডেমক্রেটদের প্রতিনিধিত্ব করেন। পরবর্তিতে তিনি সিনেটে ১৯৫৩ থেকে ১৯৬০ পর্যন্ত ডেমক্রেটদের প্রতিনিধিত্ব করেন। ১৯৬০ সালের মার্কিন প্রেসিডেন্ট নির্বাচনে তিনি তৎকালিন উপ-রাষ্ট্রপতি এবং রিপাবলিকান প্রাথী রিচার্ড নিক্সনকে পরাজিত করেন। তিনি থিওডর রুজভেল্ডের পর আমেরিকার দ্বিতীয় কনিষ্টতম রাষ্ট্রপতি, বিংশ শতাব্দীতে জন্ম নেয়া প্রথম রাষ্ট্রপতি, এবং সর্বকনিষ্ট নির্বাচিত রাষ্ট্রপতি। কেনেডি প্রথম ও একমাত্র ক্যাথলিক এবং প্রথম আইরিশ আমেরিকান রাষ্ট্রপতি। কেনেডি একমাত্র আমেরিকান রাষ্ট্রপতি যিনি পুলিৎজার পুরস্কার জিতেছেন। তিনি আন্তর্জাতিক ক্ষেত্রে সবচেয়ে বড় সঙ্কট হিসেবে ১৯৬২ সালের কিউবার ক্ষেপণাস্ত্র সংকট মোকাবেলা করেন। 
১৯৬৩ সালের ২২ নভেম্বর কেনেডি আততায়ীর গুলিতে নিহত হন। লি হার্ভি অসওয়াল্ডকে এই ঘটনার জন্য অভি্যুক্ত করা হয়। কিন্তু তার বিচার হয়নি কারণ দুইদিন পরেই জ্যাক রুবি নামক একজনের গুলিতে হার্ভি নিহত হয়। এফবিআই, ওয়ারেন কমিশন এবং হাউস সিলেক্ট কমিটি তদন্ত অনুসারে অসওয়াল্ডই ছিল কেনেডির আততায়ী।
জন এফ কেনেডি ১৯১৭ সালের ২৯মে মার্কিন যুক্তরাষ্ট্রের বিখ্যাত শহর ম্যাসাচুসেট্স এর ব্রুকলীনের এক বিখ্যাত ক্যাথলিক পরিবারে জন্মগ্রহণ করেন। তার পিতা জোসেফ পেটরিক কেনেডি একজন আলু ব্যবসায়ী ছিলেন। পরে তিনি রাজনীতিতে যোগ দেন এবং রাষ্ট্রদূত হিসাবে ইউরোপের অনেক দেশে দায়িত্ব পালন করে। তার মা রোজ এলিজাবেথ ফিটজিরাল্ড কেনেডি একজন সমাজ কর্মী ছিলেন। তার পিতামহ আয়ারল্যান্ড থেকে আলুর ব্যবসা করতে যুক্তরাষ্ট্রে আসে।
জন এফ কেনেডি তার শৈশবের ১০ বছর কাটে ব্রুকলীনে। এডওয়ার্ড ডেমোশন স্কুলে প্রাথমিক শিক্ষা শুরু করেন।
সাধারণ:
জিমি কার্টার

জিমি কার্টার (; ১ অক্টোবর, ১৯২৪ – ২৯ ডিসেম্বর, ২০২৪) ছিলেন একজন মার্কিন রাজনীতিবিদ, লেখক ও ডেমোক্রেটিক পার্টির সদস্য; যিনি ১৯৭৭ থেকে ১৯৮১ সাল পর্যন্ত মার্কিন যুক্তরাষ্ট্রের ৩৯তম রাষ্ট্রপতির দায়িত্ব পালন করেছেন। তিনি ২০০২ সালে শান্তিতে নোবেল পুরস্কার লাভ করেছিলেন।
প্রারম্ভিক জীবনে জিমি কার্টার ছিলেন একজন চীনাবাদাম বিক্রেতা। তিনি তার বাড়িতে চীনাবাদামের চাষ করতেন। পরবর্তী জীবনে তিনি রাজনীতিতে প্রবেশ করেন এবং যুক্তরাষ্ট্রের ৩৯তম রাষ্ট্রপতি হন।
তার রাষ্ট্রপতিকালে ইরান জিম্মি সংকট তৈরী হয়। সেসময় এটি শিরোনামে চলে আসে। ফলে ১৯৮০ সালের রাষ্ট্রপতি নির্বাচনে রিপাবলিকান প্রার্থী রোনাল্ড রেগন-এর কাছে বিপুল ভোটে পরাজিত হন। ২য় বিশ্বযুদ্ধের পর মার্কিন ইতিহাসে প্রথমবার কোনো ক্ষমতাসীন রাষ্ট্রপতির নির্বাচনী পরাজয় ঘটে।
কার্টার ২০২৪ সালের ২৯ ডিসেম্বর, জর্জিয়ার প্লেইনসে নিজ বাড়িতে ১০০ বছর বয়সে মৃত্যুবরণ করেন। তার পুত্র, তৃতীয় জেমস ই. কার্টার দুপুরে তার মৃত্যুর সংবাদ প্রকাশ করেন।
জেরাল্ড ফোর্ড

জেরাল্ড ফোর্ড ( ; born লেসলি লিঞ্চ কিং জুনিয়র; জন্ম জুলাই ১৪, ১৯১৩- ডিসেম্বর ২৭, ২০০৬) মার্কিন যুক্তরাষ্ট্রের ৩৮তম রাষ্ট্রপতি। তিনি মার্কিন যুক্তরাষ্ট্রের সংবিধানের ২৫তম সংশোধনীর অধীনে উপ-রাষ্ট্রপতির পদ লাভ কারী প্রথম ব্যক্তি, এবং এখন পর্যন্ত মার্কিন যুক্তরাষ্ট্রের ইতিহাসে একমাত্র রাষ্ট্রপতি যিনি রাষ্ট্রপতি বা উপরাষ্ট্রপতি - কোন পদেই নির্বাচিত হননি। তিনি ৪০তম উপ-রাষ্ট্রপতি হিসেবে দায়িত্ব পালন করেন। ঠান্ডা যুদ্ধের সময় হেলসিঙ্কি চুক্তির স্বাক্ষরের জন্য তিনি বিখ্যাত।
২০০৬ সালের ২৭ ডিসেম্বর জেরাল্ড ফোর্ড মৃত্যুবরণ করেন।
রোনাল্ড রেগন

রোনাল্ড উইলসন রেগন ( ; "রনাল্ড্‌ রেগন্‌"; ৬ ফেব্রুয়ারি ১৯১১ – ৫ জুন ২০০৪) মার্কিন রাজনীতিবিদ। তিনি মার্কিন যুক্তরাষ্ট্রের ৪০তম রাষ্ট্রপতি, যিনি ১৯৮১ থেকে ১৯৮৯ সাল পর্যন্ত এই দায়িত্ব পালন করেন। রাষ্ট্রপতিত্বের পূর্বে তিনি হলিউডের চলচ্চিত্র অভিনেতা ছিলেন। এরপর তিনি ১৯৬৭ থেকে ১৯৭৫ সাল পর্যন্ত ক্যালিফোর্নিয়ার ৩৩তম গভর্নরের দায়িত্ব পালন করেন।
উত্তর ইলিনয়ের একটি ছোট শহরের নিম্নবিত্ত পরিবারে বেড়ে ওঠে রেগন ১৯৩১ সালে ইউরেকা কলেজ থেকে স্নাতক সম্পন্ন করেন এবং বেতারের ক্রীড়া ভাষ্যকার হিসেবে কর্মজীবন শুরু করেন। ১৯৩৭ সালে ক্যালিফোর্নিয়ায় পাড়ি জমান এবং সেখানে অভিনেতা হিসেবে কাজ শুরু করেন। স্ক্রিন অ্যাক্টরস গিল্ডের সভাপতি হিসেবে রেগন কমিউনিস্ট প্রভাব দূর করতে কাজ করেন। ১৯৫০-এর দশকে তিনি টেলিভিশনে কাজ শুরু করেন। ১৯৬৪ সালে তার "আ টাইম ফর চুজিং" বক্তৃতা সারাদেশের নজর কাড়ে। সমর্থকগোষ্ঠী গড়ে তোলার মধ্য দিয়ে রেগন ১৯৬৬ সালে ক্যালিফোর্নিয়ার গভর্নর নির্বাচিত হন। গভর্নর হিসেবে তিনি কর বৃদ্ধি করেন, রাজ্য ব্যয়ের ঘাটতি উদ্ধৃতে পরিণত করেন, ইউসি বার্কলির আন্দোনলকারীদের প্রতিহত করেন, এবং আন্দোলনকালে ন্যাশনাল গার্ড ট্রুপদের নির্দেশ প্রদান করেন।
রোনাল্ড উইলসন রেগন ১৯১১ সালের ৬ই ফেব্রুয়ারি ইলিনয় অঙ্গরাজ্যের ট্যামপিকোর একটি বাণিজ্যিক ভবনের তৃতীয় তলার একটি অ্যাপার্টমেন্টে জন্মগ্রহণ করেন। তিনি জ্যাক রেগন এবং নেল ক্লাইড (বিবাহপূর্ব উইলসন) কনিষ্ঠ পুত্র। তার পিতা জ্যাক একজন বিক্রেতা ও গল্পকথক ছিলেন, যার পূর্বপুরুষেরা কাউন্টি টিপারেরির থেকে আগত আইরিশ ক্যাথলিক অভিবাসী ছিলেন। অন্যদিকে, তার মাতা নেল ইংরেজ ও স্কটিশ বংশোদ্ভূত। রোনাল্ডের বড় ভাই নিল রেগন বিজ্ঞাপন নির্বাহী ছিলেন।
রেগন ডিক্সন হাই স্কুলে পড়াশোনা করেছেন। সেখানে অভিনয়, খেলাধুলা ও গল্পকথনে তার আগ্রহ জন্মে। তার প্রথম কাজ ছিল ১৯২৭ সালে লোওয়েল পার্কের রক নদীতে লাইফগার্ড হিসেবে। ছয় বছরে রেগন ৭৭ জনকে উদ্ধার করেন। তিনি ইউরেকা কলেজে পড়াশোনা করেন। ছাত্র হিসেবে তিনি অমনোযোগী ছিলেন। তার প্রধান বিষয় ছিল অর্থনীতি ও সমাজবিজ্ঞান। তিনি সি গ্রেড গড় ফলাফল নিয়ে স্নাতক সম্পন্ন করেন। তিনি রাজনীতি, খেলাধুলা ও মঞ্চে কৃতিত্ব দেখানোর মধ্য দিয়ে "সকল কাজের কাজী" হিসেবে পরিচিতি অর্জন করেন। তিনি ফুটবল দলের সদস্য ও সাঁতার দলের অধিনায়ক ছিলেন। তিনি শিক্ষার্থীদের সভাপতি নির্বাচিত হন এবং কলেজের সভাপতির বিরুদ্ধে আন্দোলনে অংশগ্রহণ করেন।
আন্দোনি জুবিজারেতা

আন্দোনি জুবিজারেতা (, ; জন্ম: অক্টোবর ২৩, ১৯৬১) স্পেনের প্রাক্তন ফুটবল খেলোয়াড়। তিনি বহু বছর (১৯৮৫-১৯৯৮) স্পেনের জাতীয় দলের গোলরক্ষক ছিলেন। তার ক্লাব ক্যারিয়ারে ৯৫০ টিরও বেশি অফিসিয়াল পেশাদার ম্যাচে উপস্থিত হয়েছেন।
এমিলিও বুত্রাগেনিয়ো

এমিলিও বুত্রাগেনিয়ো (Emilio Butragueño) (জন্ম জুলাই ২২, ১৯৬৩, স্পেনের মাদ্রিদ শহরে) প্রখ্যাত স্পেনীয় ফুটবল খেলোয়াড়। আশি ও নব্বইয়ের দশকে তিনি রিয়াল মাদ্রিদ দলের ত্রাস সৃষ্টিকারী স্ট্রাইকার ছিলেন।
অন্তঃক্ষরা গ্রন্থিতন্ত্র

অন্তঃক্ষরা গ্রন্থিতন্ত্র বা অন্তঃক্ষরা তন্ত্র () হচ্ছে রাসায়নিক বার্তাবহনের একটি অবস্থা, যা হরমোন তৈরীকারক গ্রন্থি দিয়ে গঠিত। মানবদেহে প্রধান অন্তঃক্ষরা গ্রন্থি হলো থাইরয়েড, অ‍্যাড্রেনাল গ্রন্থি। ভার্টিব্রাটায়, হাইপোথ্যালামাস অন্তঃক্ষরাতন্ত্রে সকল কাজ নিয়ন্ত্রণ করে।
অগ্ন্যাশয় একটি মিশ্র গ্রন্থি যা একই সাথে এনজাইম এবং হরমোন ক্ষরণ করে।
১৯৯৮ সালে এটি অন্তঃক্ষরা অঙ্গ হিসেবে চিহ্নিত হয়। skeletal muscle .
হ্যারল্ড উইলসন

জেমস হ্যারল্ড উইলসন, রিভাল্ক্সের ব্যারন উইলসন, (১১ মার্চ ১৯১৬ - ২৪ মে ১৯৯৫) [lower-alpha 1] ছিলেন একজন ব্রিটিশ রাজনীতিবিদ এবং লেবার পার্টির রাজনীতিবিদ যিনি ১৯৬৪ থেকে ১৯৭০ এবং আবার ১৯৭৪ থেকে ১৯৭৬ পর্যন্ত দুইবার যুক্তরাজ্যের প্রধানমন্ত্রী ছিলেন। তিনি ১৯৬৩ থেকে ১৯৭৬ সাল পর্যন্ত লেবার পার্টির নেতা, ১৯৬৩ থেকে ১৯৬৪ সাল পর্যন্ত দুবার বিরোধী দলের নেতা এবং আবার ১৯৭০ থেকে ১৯৭৪ সাল পর্যন্ত এবং ১৯৪৫ থেকে ১৯৮৩ সাল পর্যন্ত সংসদ সদস্য (এমপি) ছিলেন। উইলসনই একমাত্র লেবার নেতা যিনি চারটি সাধারণ নির্বাচনের পর প্রশাসন গঠন করেছেন।
|-
এডওয়ার্ড হিথ

স্যার এডওয়ার্ড রিচার্ড জর্জ হিথ কেজি এমবিই (Edward Richard George Heath; ৯ জুলাই, ১৯১৬ – ১৭ জুলাই, ২০০৫) ছিলেন একজন ব্রিটিশ রাজনীতিবিদ। তিনি ১৯৭০ থেকে ১৯৭৪ সাল পর্যন্ত যুক্তরাজ্যের প্রধানমন্ত্রী ছিলেন। তিনি ১৯৬৫ থেকে ১৯৭৫ সাল পর্যন্ত কন্‌সারভেটিভ (রক্ষনশীল) পার্টির প্রাক্তন নেতা ছিলেন।
এডওয়ার্ড হিথ ১৯১৬ সালের ৯ই জুলাই কেন্টের ব্রডস্টেয়ারের ৫৪ আলবিয়ন রোডে জন্মগ্রহণ করেন। ছেলেবেলায় তার ডাকনাম ছিল টেডি। তার পিতা উইলিয়াম জর্জ হিথ (১৮৮৮-১৯৭৬) ছিলেন একজন কাঠমিস্ত্রী এবং মাতা এডিথ অ্যান হিথ (জন্ম: প্যান্টনি, ১৮৮৮-১৯৫১) ছিলেন একজন গৃহপরিচারিকা। পরবর্তীতে তার পিতা সফল ক্ষুদ্র ব্যবসায়ী ছিলেন। হিথ র‍্যামসগেটের চ্যাটাম হাউজ গ্রামার স্কুলে পড়াশুনা করেন। ১৯৩৫ সালে কাউন্টি বৃত্তি পেয়ে তিনি বালিওল কলেজে ভর্তি হন।
হ্যারল্ড ম্যাকমিলান

মরিস হ্যারল্ড ম্যাকমিলান, স্টকটনের প্রথম আর্ল (, ১০ ফেব্রুয়ারি ১৮৯৪ - ২৯ ডিসেম্বর ১৯৮৬) ১৯৫৭ থেকে ১৯৬৩ সাল পর্যন্ত যুক্তরাজ্যের প্রধানমন্ত্রী ছিলেন। তিনি কন্‌সারভেটিভ (রক্ষনশীল) পার্টির প্রাক্তন নেতা ছিলেন।
ম্যাকমিলান প্রথম বিশ্বযুদ্ধ চলাকালীন গ্রেনাডিয়ার গার্ড হিসেবে দায়িত্ব পালন করেন। তিনি তিনবার আহত হন, এবং ১৯১৬ সালের সেপ্টেম্বরে সোমের যুদ্ধে সবচেয়ে মারাত্মকভাবে আহত হন। যুদ্ধের বাকি সময় তিনি সেনা নিয়ন্ত্রিত হাসপাতালে কাটান। তখন তিনি হাটতে পারতেন না ও ব্যাথায় জর্জরিত ছিলেন এবং জীবনের বাকি সময় আংশিক শারীরিক অক্ষমতার মধ্যে কাটান। যুদ্ধের পর ম্যাকমিলান তার পারিবারিক ব্যবসায় দেখাশুনায় যোগ দেন। পরে তিনি ১৯২৪ সালের সাধারণ নির্বাচনে স্টকটন-অন-টিসের হয়ে সংসদে প্রবেশ করেন। ১৯২৯ সালে তার ক্ষমতা হারানোর পর তিনি ১৯৩১ সালে পুনরায় ক্ষমতা লাভ করেন এবং স্টকটন-অন-টিসে উচ্চ মাত্রার বেকারত্ব প্রসঙ্গে কথা বলেন। দ্বিতীয় বিশ্বযুদ্ধ চলাকালে তিনি উচ্চ পদস্থ কর্মকর্তা ছিলেন এবং যুদ্ধকালীন প্রধানমন্ত্রী উইনস্টন চার্চিলের অধীনে আশ্রিত ছিলেন এবং পরে চার্চিলের পরবর্তী প্রধানমন্ত্রী এন্টোনি ইডেনের অধীনে পররাষ্ট্র সচিব ও এক্সচেকারের চ্যান্সেলর পদে দায়িত্ব পালন করেন। এডেন ১৯৫৭ সালে সুয়েজ সংকটকালে পদত্যাগ করলে তিনি তার স্থলাভিষিক্ত হন।
অ্যান্টনি ইডেন

এন্টোনি ইডেন (১২ জুন, ১৮৯৭ – ১৪ জানুয়ারি, ১৯৭৭), ১৯৫৫ থেকে ১৯৫৭ সাল পর্যন্ত যুক্তরাজ্যের প্রধানমন্ত্রী ছিলেন। তিনি কন্‌সারভেটিভ (রক্ষনশীল) পার্টির প্রাক্তন নেতা ছিলেন।
ক্লিমেন্ট এট্‌লি

ক্লিমেন্ট এট্‌লি () (জানুয়ারি ৩, ১৮৮৩ – অক্টোবর ৮, ১৯৬৭) ১৯৪৫ থেকে ১৯৫১ সাল পর্যন্ত যুক্তরাজ্যের প্রধানমন্ত্রী ছিলেন। তিনি লেবার পার্টির প্রাক্তন নেতা ছিলেন।
মার্কিন যুক্তরাষ্ট্রের রাষ্ট্রপতি

মার্কিন যুক্তরাষ্ট্রের রাষ্ট্রপতি হলেন দেশটির সরকার প্রধান। বর্তমানে এই পদে রয়েছেন । রাষ্ট্রপতি সেদেশের ফেডারেল শাখাগুলোর নির্বাহী শাখাগুলোর প্রধান এবং তার দায়িত্ব হল সংবিধানের মাধ্যমে প্রদত্ত এবং কংগ্রেস কর্তৃক লিখিত রাষ্ট্রীয় আইনের যথাযথ প্রয়োগ করা। যুক্তরাষ্ট্রের সংবিধানের দ্বিতীয় ধারার মাধ্যমে রাষ্ট্রপতিকে সশস্ত্র বাহিনীর প্রধানের দায়িত্ব অর্পণ করা হয়েছে এবং তাকে দেয়া হয়েছে প্রভূত ক্ষমতা। শুধু রাষ্ট্রপতির জন্য কিছু নির্দিষ্ট ক্ষমতা রয়েছে, যেমন, তিনি কংগ্রেসের উভয় কক্ষের ভোটে পাশ হয়ে আসা কোন বিল বা আইনেও ভেটো প্রয়োগ করতে পারেন। তিনি নিজের মত করে একটি উপদেষ্টা কেবিনেট তৈরি করতে পারেন এবং বিশেষ ক্ষমা ঘোষণা করতে পারেন। সিনেটের আস্থা ও উপদেশে তিনি বিভিন্ন চুক্তি সম্পাদন করতে পারেন, বিভিন্ন যুক্তরাষ্ট্রীয় দূত, বিচারক এবং এমনকি সুপ্রিম কোর্টের প্রধান বিচারপতি নিয়োগ দিতে পারেন। অবশ্য মার্কিন যুক্তরাষ্ট্রের সরকারের অন্যান্য কিছু কর্মকর্তার মত রাষ্ট্রপতিরও ক্ষমতাকেও কিছুটা সীমাবদ্ধ করা হয়েছে যাতে কোন একক ব্যক্তি নিরঙ্কুশ প্রভাব-প্রতিপত্তি অর্জন করতে না পারে।
রাষ্ট্রপতি পদে জন্মসূত্রে নাগরিক এবং অন্তত ১৪ বছর মার্কিন যুক্তরাষ্ট্রের নাগরিকেরাই নির্বাচিত হতে পারেন।এবং ৩৫ বছর বয়স্ক হতে হবে।
৪ বছর পর পর রাষ্ট্রপতি নির্বাচন হয়ে থাকে। একজন রাষ্ট্রপতি কেবল মাত্র দুইবার পূর্ণ মেয়াদের জন্য নির্বাচিত হতে পারেন। এছাড়া কোনো কারণে রাষ্ট্রপতির পদ খালি হলে সেই দায়িত্ব যিনি গ্রহণ করবেন, তিনি এই মেয়াদের ২ বছর এবং পরে সর্বোচ্চ ২ মেয়াদের জন্য, এভাবে সর্বমোট ১০ বছর ক্ষমতায় থাকতে পারেন।
দোমিনিক দ্য ভিলপ্যাঁ

দোমিনিক দ্য ভিলপ্যাঁ () (জন্ম ১৪ নভেম্বর ১৯৫৩) ২০০৫ সালের ৩১শে মে থেকে ২০০৭ সালের ১৭ই মে পর্যন্ত ফ্রান্সের প্রধানমন্ত্রীর দায়িত্ব পালন করেছেন।
জঁ-পিয়ের রাফারাঁ

জঁ-পিয়ের রাফারাঁ () (জন্ম ৩ আগস্ট ১৯৪৮) ফ্রান্সের সাবেক প্রধানমন্ত্রী। তিনি ২০০২ থেকে ২০০৫ সাল পর্যন্ত ফ্রান্সের প্রধানমন্ত্রীত্ব করেছিলেন। এছাড়া তিনি ২০১১ থেকে ২০১৪ সাল পর্যন্ত সিনেটের উপ-সভাপতি ছিলেন।
রাফারাঁ ১৯৪৮ সালের ৩রা আগস্ট ফ্রান্সের পোয়াতিয়ে শহরে জন্মগ্রহণ করেন। তার পিতা জঁ রাফারাঁ ছিলেন পিয়ের মঁদেস-ফ্রঁস সরকারের (১৯৫৪-১৯৫৫) কৃষি উপমন্ত্রী। তিনি পান্থেওন-আসাস বিশ্ববিদ্যালয়ে আইন বিষয়ে পড়াশোনা করেন, এবং পরে ইএসসিপি ইউরোপ বিজনেস স্কুল থেকে স্নাতক ডিগ্রি অর্জন করেন। তিনি বিপণনে তার পেশাদারী কর্মজীবন শুরু করেন।
১৯৯৫ সালের রাষ্ট্রপতি নির্বাচনে অধিকাংশ ইউডিএফ রাজনীতিবিদ এদুয়ার বালাদুরকে সমর্থন করেন, কিন্তু তিনি জাক শিরাকের পক্ষ নেন। ফলাফলস্বরূপ তিনি অ্যালাঁ জুপের মন্ত্রিসভায় (১৯৯৫-১৯৯৭) ক্ষুদ্র ও মাঝারি-আকারের কোম্পানি, বাণিজ্য ও শিল্প মন্ত্রী হিসেবে মনোনীত হন।
২০০২ সালে রাষ্ট্রপতি নির্বাচনে তিনি উনিওঁ পুর অ্যাঁ মুভমাঁ পপ্যুলেরের হয়ে জাক শিরাকের পক্ষে কাজ করেন। পুনঃনির্বাচনের পর শিরাক রাজনৈতিক পুনর্গঠনের ইচ্ছা প্রকাশ করেন। এছাড়া বামপন্থী ভোটারদের দ্বারা বিশেষ দ্বিতীয় রাউন্ডে নির্বাচিত শিরাক মন্ত্রিসভা ও ২০০২ সালের জুনের আইনি ক্যাম্পেইন পরিচালনার জন্য একজন মধ্যপন্থীর খোঁজ করেন। রাফারাঁ এই দলের পুনর্গঠনে অংশ নেন। তিনি ইরাকে মার্কিন যুক্তরাষ্ট্রের হস্তক্ষেপের সমালোচনা করেন।
এদুয়ার বালাদুর

এদুয়ার বালাদুর () (জন্ম মে ২, ১৯২৯) ফ্রান্সের সাবেক প্রধানমন্ত্রী। তিনি ১৯৯৩ থেকে ১৯৯৫ সাল পর্যন্ত ফ্রান্সের প্রধানমন্ত্রী ছিলেন।
বালাদুরের জন্ম তুরস্কের ইজমীরে। তার পরিবার ছিলো আর্মেনীয় বংশোদ্ভুত, তবে দীর্ঘকাল ধরে ফ্রান্সের সাথে সম্পর্ক ছিলো তাদের। ১৯৩৫ সালে বালাদুরের পরিবার ফ্রান্সের মার্সেই শহরে চলে যায়। ১৯৫৭ সালে বালাদুর মারি-জোসেফ দেলাকোরকে বিয়ে করেন। তাদের ৪টি পুত্র সন্তান রয়েছে।
বালাদুরের রাজনৈতিক জীবন শুরু হয় ১৯৬৪ সালে যখন তিনি প্রধানমন্ত্রী জর্জ পম্পিদুর উপদেষ্টা হিসাবে কাজ শুরু করেন। পম্পিদু ১৯৬৯ সালে ফ্রান্সের রাষ্ট্রপতি নির্বাচিত হন। তখন বালাদুর প্রথমে রাষ্ট্রপতির আন্ডার-সেক্রেটারি জেনারেল বা উপ-প্রধান সচিব, এবং পরে ১৯৭৩ হতে সেক্রেটারি জেনারেল বা প্রধান সচিব হিসাবে কাজ করেন। ১৯৭৪ সালে জর্জ পম্পিদুর মৃত্যু অবধি বালাদুর এই পদে ছিলেন।
১৯৮০ সালে জাঁক শিরাকের সাথে তিনি আবার রাজনীতিতে ফেরত আসেন।
বক

আর্ডেইডি গোত্রের অন্তর্গত লম্বা গলা, লম্বা পা বিশিষ্ট মিঠাপানির জলাশয় ও উপকূলীয় অঞ্চলে বসবাসকারী মৎস্যভোজী একদল জলচর পাখিকে বক বলা হয়। পৃথিবীতে স্বীকৃত মোট ৬৪ প্রজাতির বক রয়েছে। এসব বকের কিছু প্রজাতি আকৃতিভেদে বগলা ("Bittern") ও বগা ("Egret") নামে পরিচিত। "Botaurus" এবং "Ixobrychus" গণের সদস্যরা বগলা নামে পরিচিত আর বগাদের শরীরে সাদার প্রাধান্য বেশি। সারা বিশ্বে বিভিন্ন প্রজাতির বকের বিস্তৃতি থাকলেও নিরক্ষীয় ও ক্রান্তীয় অঞ্চলে এদের বিস্তৃতি সবচেয়ে বেশি। মরু ও মেরু অঞ্চলে বক অনুপস্থিত।
বক কমে যাওয়ার প্রধান কারণ অবৈধ শিকার। বিলপাড়ের উঁচু গাছবিহীন স্থান ও বিস্তীর্ণ ধানি জমিতে বক ধরার ফাঁদ পাতে শিকারীরা। বক শিকারী সূত্রে জানা গেছে, অনেক মানুষ মনে করেন, বকের মাংস খেলে বাতসহ শরীরের বিভিন্ন ব্যথা দূর হয়। তাই অনেকে বক ধরার আগেই কেনার জন্য টাকা দেন। শিকারিরা ফাঁদ পেতে পোষা বক দিয়ে বক শিকার করেন।
টুনটুনি

টুনটুনি ( বৈজ্ঞানিক নাম: "Orthotommus sutoriu" ) হল সিলভিয়াডায় (Sylviidae) পরিবারের অর্ন্তগত অর্থোটোমাসের (Orthotomus) অর্ন্তভুক্ত একটি পাখি।
বাংলাদেশ ও ভারতে সাধারণত কালাগলা টুনটুনি, পাহাড়ি টুনটুনি ও পাতি টুনটুনি এই তিনটি প্রজাতির টুনটুনি দেখা যায়। বিশ্বে মোট ১৫ প্রজাতির টুনটুনি পাওয়া যায়।
এটি ছোট আকারের একটি পাখি। টুনটুনির বুক এবং পেট সাদাটে, যা অনেকটা মাটির ঢিলার মতো। ডানার উপরিভাগ জলপাই-লালচে। মাথা জলপাই-লালচে। চোখের মনি পাকা মরিচের মত। বুক সাদা পালকে ঢাকা থাকে। লেজ খাড়া, তাতে কালচে দাগ আছে। ঋতুভেদে পিঠ ও ডানার রঙ কিছুটা বদলায়।
এদের যত চালাক পাখি ভাবা হয়, তারা আসলে তেমন নয়। এরা যেমন চালাক তেমন বোকাও। টুনটুনি বিপদ দেখলেই চেঁচামেচি করে। ফলে সহজেই শত্রুর কবলে পড়ে।
টুনটুনি বিভিন্ন রকম খাবার খেয়ে থাকে। এরা অনেক অপকারী পোকামাকড়, কীটপতঙ্গ খাদ্য হিসেবে খায়। তাছাড়াও ছোট কেঁচো, মৌমাছি, ফুলের মধু ও রেশম মথ ইত্যাদি খাদ্য হিসেবে গ্রহণ করে। ধান–পাট–গম পাতার পোকা, শুয়োপোকা ও তার ডিম, আম পাতার বিছা পোকা তাদের খাদ্য তালিকায় আছে।
টুনটুনির বাসা খুব বেশি উচুতে হয়না। সাধারনত এরা ৬-১০ সেমি উচ্চতায় বাসা বাধে। ছোট গুল্ম জাতীয় গাছ অথবা ঝোপঝাড় এদের প্রধান পছন্দ। শিম, লাউ, কাঠ বাদাম, সূর্যমূখী, ডুমুর, লেবু এগুলোর গাছে এরা বেশি বাসা বাধে। পুরুষ ও স্ত্রী পাখি মিলে বাসা তৈরী করে।
জবা, রঙ্গন, কুডুরা ইত্যাদি বড় পাতার গাছের ২-৩ টি পাতা একত্রে সেলাই করে টুনটুনি বাসা বাঁধে। মাকড়সার জালের সুতা দিয়ে এরা পাতা জোড়া লাগায়। এরপর যেসব গাছের তুলা জাতীয় জিনিস জন্মে সেসব গাছ থেকে তুলা এনে বাসার মধ্যে নরম পরিবেশ তৈরি করে। এরপর মাত্র দুটো ডিম পাড়ে বাসায়।
জেমস কুক

ক্যাপটেন জেমস কুক (অক্টোবর ২৭, ১৭২৮ - ফেব্রুয়ারি ১৪, ১৭৭৯) ছিলেন একজন ইংরেজ নাবিক। ইউরোপীয় অভিযাত্রীদের মধ্যে তিনি প্রথম অস্ট্রেলিয়া মহাদেশের পূর্ব উপকূলে পদার্পণ করেন। এছাড়া তিনি হাওয়াই দ্বীপপুঞ্জেও পদার্পণ করেন। 
ক্যাপ্টেন জেমস কুক
ক্যাপ্টেন জেমস কুক অষ্টাদশ শতাব্দীর প্রধান ইংরেজ অভিযাত্রী, নাবিক ও মানচিত্রবিদ। প্রশান্ত মহাসাগর, নিউজিল্যান্ড ও অস্ট্রেলিয়া ভ্রমণ করে তিনি প্রশান্ত মহাসাগরীয় অঞ্চলের মানচিত্র তৈরি করেন, যা পশ্চিমাঞ্চলের ভৌগোলিক রহস্য উন্মোচন করে। জেমস কুকের জন্ম ১৭২৮ সালের ৭ নভেম্বর ইংল্যান্ডের ইয়র্কশায়ারের মিডলস ব্রোর কাছাকাছি এক ছোট গ্রামে। তার বাবা ছিলেন খামারকর্মী। কয়লা বহনকারী একটি জাহাজে কুক জাহাজ চালানো শেখেন। ১৭৫৫ সালে  জেমস কুক ব্রিটিশ রয়েল নেভিতে যোগ দেন। ১৭৬৮ সালের ২৫ শে মে তারিখে তিনি প্রশান্ত মহাসাগরে একটি বৈজ্ঞানিক গবেষণাকাজের কমান্ডার নিযুক্ত হন। ১৭৬৮ থেকে ১৭৭১ সালে তিনি জাহাজে করে পৃথিবী প্রদক্ষিণ করেন এবং নিউজিল্যান্ড ও পূর্ব অস্ট্রেলীয় উপকূল অঞ্চল আবিষ্কার করেন। কুক তিন হাজার ২০০ কিলোমিটার অস্ট্রেলীয় উপকূল জরিপ করে অস্ট্রেলিয়া ও নিউগিনির মধ্যবর্তী জলপথের অস্তিত্ব সম্পর্কে নিশ্চিত হন। তিনিই প্রথম নিউজিল্যান্ড উপকূলের ম্যাপ তৈরি করেন। ১৭৭২ থেকে ১৭৭৫ সালে তিনি ‘রিজলিউশন’ ও ‘অ্যাডভেঞ্চার’ নামের দুটি জাহাজ নিয়ে দক্ষিণ প্রশান্ত মহাসাগর ও নিউ হেব্রাইডিস ভ্রমণ করে নিউ ক্যালেডোনিয়া ও নরফোক আবিষ্কার করেন। সেই অভিযানে তিনি প্রশান্ত মহাসাগরের নাতিশীতোষ্ণ অঞ্চলে অ্যান্টার্কটিকা মহাদেশের অবস্থান সম্পর্কেও ধারণা লাভ করেন। ১৭৭৮ সালে ক্রিসমাস ও হাওয়াই দ্বীপ আবিষ্কার করেন তিনি। কুকই সমুদ্রযাত্রায় প্রথম বিজ্ঞানসম্মত পদ্ধতি প্রয়োগ ও উন্নত প্রযুক্তি ব্যবহার করেন। জাহাজে যাত্রীদের স্কার্ভি রোগ প্রতিরোধে তিনি কার্যকর স্বাস্থ্যবিধি তৈরি করতে সক্ষম হয়েছিলেন। ১৭৭৯ সালের ১৪ ফেব্রুয়ারি হাওয়াই দ্বীপে তার মৃত্যু হয়।
ফ্রেদ্রিক রাইনফেল্‌ৎ

ইয়ন্‌ ফ্রেদ্রিক রাইনফেল্‌ৎ (সুইডিশ John Fredrik Reinfeldt) (জন্ম আগস্ট ৪, ১৯৬৫ ওস্তেরহানিঙে) হলেন সুইডিশ অর্থনীতিবিদ, অধ্যাপক ও সাবেক রাজনীতিবিদ। তিনি ২০০৬ থেকে ২০১৪ সাল পর্যন্ত সুইডেনের প্রধানমন্ত্রীর দায়িত্ব পালন করেন। তিনি ২০০৩ থেকে ২০১৫ সাল পর্যন্ত সুযইডিশ রাজনীতিক দল মুদেরাতা সামলিংস্পাটিয়েতের সভাপতি ছিলেন।
স্টকহোম কাউন্টিতে জন্মগ্রহণকারী রাইনফেল্‌ৎ ১৯৮৩ সালে মুদেরাতা যুব দলে যোগদান করেন এবং ১৯৯২ সালে চেয়ারম্যান পদে অধিষ্ঠিত হন এবং ১৯৯৫ সাল পর্যন্ত এই পদে আসীন ছিলেন। তিনি ১৯৯১ থেকে ২০০৪ সাল পর্যন্ত তার নিজ আসনের সংসদ সদস্য হিসেবে দায়িত্ব পালন করেন। ২০০৩ সালের ২৫শে অক্টোবর বো লুন্ডগ্রেনের পর রাইনফেল্‌ৎ দলের প্রধান নেতা নির্বাচিত হন। তার নেতৃত্বে মুদেরাতা দল তাদের কৌশল পরিবর্তন করে এবং কেন্দ্রীয়ভাবে নিজেদের পরিচিতি বৃদ্ধি করে, এবং নিজেদের "নব্য মডারেট" বলে ব্র্যান্ডিং করে।
২০০৬ সালের ৬ই অক্টোবর অনুষ্ঠিত সাধারণ নির্বাচনে রাইনফেল্‌ৎ সুইডেনের প্রধানমন্ত্রী নির্বাচিত হন। ৪১ বছর বয়সে তিনি সুইডেনের তৃতীয় সর্বকনিষ্ঠ ব্যক্তি হিসেবে প্রধানমন্ত্রীর পদে আসীন হন।
অ্যান্টিভাইরাস সফটওয়্যার

অ্যান্টিভাইরাস () বলতে সাধারণভাবে কম্পিউটারের ভাইরাস রোধ করার জন্য ব্যবহৃত একধরনের প্রোগ্রাম যা কম্পিউটারের সংরক্ষণ এলাকা বা হার্ডডিস্ক বা যে কোন রিমুভেবল ডিস্ক হতে ভাইরাস সনাক্তকরন, প্রতিরোধ ও প্রতিকার করতে পারে। 
বিস্তারিতভাবে বলতে গেলে- অ্যান্টিভাইরাস হলো সেই সফটওয়্যার যা ম্যালওয়্যারের সাথে সম্পৃক্ত সফটওয়্যারকে আপনার কম্পিউটারে অণুপ্রবেশে বাধা প্রদান করে। ম্যালওয়্যারকে আপনার কম্পিউটারে ঢুকতে না দেয়া বা ঠেকানোর অন্যতম ও প্রধান উপায় হলো অ্যান্টিভাইরাস সফটওয়্যার ব্যবহার করা। আপনাকে আগে থেকে জানিয়ে দেয়া আপনার কম্পিউটারে ম্যালওয়্যার ঢুকতে চাইছে। অথবা কোন এক্সটার্নাল স্টোরেজ আপনার পিসি’তে প্রবেশের আগে চেক করে নেয়া স্টোরেজে কোনো প্রকার ক্ষতিকারক সফটওয়্যার আছে কিনা। এভাবে একটি ভালো অ্যান্টিভাইরাস সফটওয়্যার আপনার কম্পিউটারের সেই সাথে আপনার মূল্যবান ডাটার দীর্ঘমেয়াদি সুরক্ষার ব্যবস্থা করে থাকে।
আপনি যদি একজন সতর্ক কম্পিউটার ,ইন্টারনেট ইউজার হয়ে থাকেন তারপরও আপনাকে অ্যান্টিভাইরাস প্রোগাম ব্যবহারের প্রয়োজন আছে। ব্রাউজারের দূর্বলতা, প্লাগইনস, বিভিন্ন প্রকার লেনদেনে, অপারেটিং সিস্টেম প্রভৃতির জন্য অ্যান্টিভাইরাস সফটওয়্যার থাকা প্রয়োজন। আর আপনি যদি অনলাইনে লেনদেন করেন তাহলে আপনার পিসি’তে অ্যান্টিভাইরাস থাকা অবশ্যই প্রয়োজন, এখন অনেক অ্যান্টিভাইরাস সফটওয়্যার লেনদেনের সিকিউরিটি দিয়ে থাকে।
কয়েকটি অ্যান্টিভাইরাস প্রোগ্রামের নাম নিচে দেয়া হল:
সংখ্যাতত্ত্ব (বিশুদ্ধ গণিত)

সংখ্যাতত্ত্ব বিশুদ্ধ গণিতের একটি শাখা যেখানে সব রকমের সংখ্যার, বিশেষ করে পূর্ণসংখ্যার ধর্মাবলি, এবং এদের ওপর গবেষণার ফলে প্রাপ্ত সমস্যাবলি আলোচিত হয়।
প্রাথমিক সংখ্যাতত্ত্বে পূর্ণসংখ্যার বিভাজ্যতা, গ.সা.গু নির্ণয়ের ইউক্লিডীয় এলগরিদম, মৌলিক সংখ্যার গুণাবলি, নিখুঁত সংখ্যার অনুসন্ধান, ইত্যাদি বিষয় আলোচনা করা হয়।
ভারতীয় উপমহাদেশে সংখ্যাতত্ত্বের উৎপত্তি ঘটে ।
<nowiki>ফের্মার শেষ উপপাদ‍্য</nowiki>
Visit numerology course to learn more.
গট‌ফ্রিড ভিলহেল্ম লাইব‌নিৎস

গট‌ফ্রিড ভিলহেল্ম লাইব‌নিৎস (লিবনিজ) ( , জুলাই ১, ১৬৪৬ – নভেম্বর ১৪, ১৭১৬) একজন জার্মান দার্শনিক ও গণিতবিদ যাকে ক্যালকুলাসের আবিষ্কর্তা হিসেবে সম্মান দেয়া হয়। তার ব্যবহৃত ক্যালকুলাসের অঙ্কপাতন পদ্ধতি বা নোটেশনগুলো বর্তমানে অনুসরণ করা হয়। আধুনিক কম্পিউটারের মূল ভিত্তি বাইনারি পদ্ধতি তার উদ্ভাবন। পদার্থবিজ্ঞান, জীববিজ্ঞান, সম্ভাবনা তত্ত্ব, তথ্য বিজ্ঞানে তার ব্যাপক অবদান আছে।
গট‌ফ্রিড ভিলহেল্ম ফন লাইব‌নিৎস ১৬৪৬ সালের ১লা জুলাই জার্মানির লাইপৎসিগ শহরে এক সম্ভ্রান্ত পরিবারে জন্মগ্রহণ করেন। তার পিতা ফ্রিডরিখ লাইবনিৎস ও মাতা কাথারিনা স্মুক। লাইবনিৎসকে ৩রা জুলাই লাইপৎসিগের সেন্ট নিকোলাস চার্চে অভিসিঞ্চন করানো হয়। তার ধর্মপিতা ছিলেন লুথেরান ধর্মতাত্ত্বিক মার্টিন গেইয়ার। মাত্র ছয় বছর বয়সে তার পিতা মারা যান এবং এরপর থেকে তার মা তাকে লালন পালন করেন।
তার তিনপুরুষ স্যাক্সনি সরকারের অধীনে পদস্থ কর্মচারী ছিলেন এবং তার পিতা লাইপৎসিগ বিশ্ববিদ্যালয়ের নৈতিক দর্শন বিষয়ের অধ্যাপক ছিলেন। তাই একটি শিক্ষিত রাজনৈতিক পরিবেশে লাইবনিৎসের বাল্যকাল অতিবাহিত হয়। পিতৃবিয়োগের পর তিনি তার পিতার গ্রন্থাগারের উত্তরাধিকার হন। সাত বছর বয়সে তাকে এই গ্রন্থাগারে প্রবেশাধিকার দেওয়া হয়। তার বিদ্যালয়ের পড়াশুনা কর্তৃপক্ষের অল্প কিছু মূলনীতির মধ্যে সীমাবদ্ধ হওয়ায় তিনি তার পিতার গ্রন্থাগারের বিভিন্ন দর্শন শাস্ত্রীয় ও ধর্মতাত্ত্বিক বইগুলো পড়তে শুরু করেন, যে বইগুলো পড়ার জন্য তাকে কলেজ পর্যন্ত অপেক্ষা করতে হতো। বেশিরভাগ বইগুলো লাতিন ভাষায় লিখিত হওয়ার কারণে তিনি আট বছর বয়সে তিনি লাতিন ভাষায় শিক্ষা শুরু করেন এবং বার বছর বয়সে লাতিন দক্ষতা অর্জন করেন। তেরো বছর বয়সে এক সকালে তার বিদ্যালয়ের একটি বিশেষ অনুষ্ঠানের জন্য তিনি ৩০০ হেক্সামিটারের একটি লাতিন ভাষায় কবিতা রচনা করেন। অতঃপর তিনি সম্পূর্ণ নিজ চেষ্টায় গ্রিক ভাষা আয়ত্ত করেন। এই সময়ে তার মানসিক উৎকর্ষ রনে দেকার্তের অনুরুপ ছিল। প্রাচীন সাহিত্যে ও শিল্প বিষয় অনুশীলনে তিনি সন্তুষ্ট ছিলেন না, তাই তিনি ন্যায় শাস্শ্র অনুশীলনে মনোনিবেশ করেন। গীক ও ল্যাটিন পন্ডিতগন এবং দার্শনিকগন ও খৃষ্টান যাজতবৃন্দ ন্যায়শাস্শ্রকে যে পর্যায়ে এনেছিল তার সংস্কার করার প্রচেষ্টা হতেই লাইব‌নিৎসের characterstic Universalis, বা Universal Mathematis, এর বীজ অঙ্কুরিত হয় এবং এর থেকেই তিনি দর্শন শাস্ত্র ও মনস্তত্বের আস্বাদ পেয়েছিলেন।
এডিনবরা

এডিনবরা (, আইপিএ: [ˈɛdɪnb(ə)rə]; , আইপিএ: [tuːn ˈeːtʃən]) স্কটল্যান্ডের রাজধানী ও যুক্তরাজ্যের দ্বিতীয় বৃহত্তম শহর। এটি স্কটল্যান্ডের ৩২টি কাউন্সিল অঞ্চলের একটি। ঐতিহাসিকভাবে মিডলোথিয়ান কাউন্টির একটি অংশ (১৯২১ সালের পূর্বে বদলে যাওয়া এডিনবরাশায়ার), এটি ফোর্থের দক্ষিণ উপকূল লথিয়ানে অবস্থিত।
হাওয়ার্ড ফ্লোরি

স্যার হাওয়ার্ড ফ্লোরি (সেপ্টেম্বর ২৪, ১৮৯৮ - ফেব্রুয়ারি ২১, ১৯৬৮) একজন বিখ্যাত নোবেল বিজয়ী অস্ট্রেলীয় জীববিজ্ঞানী। তিনি ১৯৪৫ সালে অ্যান্টিবায়োটিক আবিস্কারে অবদান রাখার জন্য জীববিজ্ঞানে নোবেল পুরস্কার লাভ করেন।
স্যার হাওয়ার্ড ফ্লোরি ১৮৯৮ সালের ২৪শে সেপ্টেম্বর দক্ষিণ অস্ট্রেলিয়ার অ্যাডিলেডে জন্মগ্রহণ করেন। তার পিতা যোসেফ ফ্লোরি ও মা বার্থা ফ্লোরি। ১৯২৬ সালে ফ্লোরি ম্যারি ইথেল হেয়টার রিডকে বিয়ে করেন। তাদের দুই সন্তান রয়েছে।
শৈশবে তার শিক্ষা শুরু হয় অ্যাডিলেডের সেন্ট.পিটার'স কলেজিয়েট স্কুলে। ১৯২১ সালে তিনি অ্যাডিলেড বিশ্ববিদ্যালয় থেকে এমবিবিএস সম্পন্ন করেন। বিএসসি ও এমএ করার সময় অক্সফোর্ডের ম্যাগডালেন কলেজে তিনি রোড'স বৃত্তি লাভ করেন। অতঃপর তিনি কেমব্রিজ বিশ্ববিদ্যালয়ে জন লুকাস ওয়ালকারের ছাত্র হিসেবে গমন করেন। ১৯২৫ সালে তিনি রকফেলার বৃত্তি নিয়ে এক বছরের জন্য যুক্তরাষ্ট্র ভ্রমণ করেন। ১৯২৬ সালে দেশে ফিরে গনভিল ও ক্যাইয়াস কলেজ থেকে ১৯২৭ সালে পিএইচডি ডিগ্রি লাভ করেন। একই সময় তিনি লন্ডনের ফ্রিডম রিসার্চ ফেলোসিপ (FreeDom Research Fellowship) নিয়ে লন্ডন হসপিটালে কাজ করেন।
১৯২৭ সালে তিনি ক্যামব্রিজ বিশ্ববিদ্যালয়ে প্রভাষক হিসেবে নিয়োগ লাভ করেন। ১৯৩১ সালে শেলফিল্ড বিশ্ববিদ্যালয়ে তিনি যোসেফ হান্টার চেয়ার ওব প্যাথলজি (Joseph Hunter Chair of Pathology) অধিকার করেন। ১৯৩৫ সালে শেলফিল্ড ছেড়ে তিনি লিঙ্কন কলেজে প্যাথলজির অধ্যাপক হিসেবে নিয়োগ লাভ করেন। ১৯৬২ সালে তিনি অক্সফোর্ডের কুইন্স কলেজের প্রভোস্ট হিসেবে যোগদেন। দ্বিতীয় বিশ্বযুদ্ধের সময় তাকে সেনাবাহিনীতে কনসাল্টেন্ট হিসেবে নিয়োগ দেওয়া হয়। ১৯৪৪ সালে তিনি অস্ট্রেলিয়া ও নিউজিল্যান্ডে নুফিল্ড ভিসিটিং প্রফেসর হিসেবে নিয়োগ পান। ১৯৫৮ থেকে ১৯৬৮ ফ্লোরি রয়েল সোসাইটির প্রধান ও রয়েল কলেজ অফ ফিজিসিয়ান্‌স এর ফেলো ছিলেন।
তার প্রধান কাজ শুরু হয় চেইন এর সাথে কাজ করার সময় থেকে। ১৯৩৮ সালে তারা প্রাকৃতিক অণুজীব বিরোধী রসায়নের উপর গবেষণা শুরু করেন। প্রথমত, তারা লাইসোজাইম এর উপর কাজ করেন, কিন্তু পরে তারা অ্যান্টিবায়োটিকের উপর কাজ শুরু করেন।
পেনিসিলিন বিজ্ঞানী আলেকজান্ডার ফ্লেমিং আবিষ্কার করেছিললেন। তিনি দেখেছিলেন ছাতা কিছু ব্যাক্টেরিয়া বিরোধী পদার্থ তৈরি করতে পারে। কিন্তু, ফ্লেমিং সেই রসায়নিক পদার্থ পৃথক করতে পারেননি। ১৯৩৯ সালে ফ্লোরি ও চেইন এক দল ব্রিটিশ বিজ্ঞানীদের দলের নেতৃত্ব দেন। তাদের কাজ ছিল ঐ পদার্থটি পৃথক করা ও প্রস্তুত করার জন্য গবেষণা করা। এই গবেষণার খরচ যুগিয়েছিল, আমেরিকার রকফেলার ফাউন্ডেশন। ১৯৪০ সালে তারা রিপোর্ট প্রকাশ করেন, কীভাবে পেনিসিলিন দেহের ক্ষতিকর ব্যাক্টেরিয়াকে ধবংস করে। এরপর, সরকার এই গবেষণায় সাহায্য করত এগিয়ে আসে। ফলশ্রুতিতে, পর্যাপ্ত পরিমাণ পেনিসিলিন তৈরি করা সম্ভব হয়, যা দ্বিতীয় বিশ্বযুদ্ধে অনেক সৈনিকের প্রাণ বাচিয়েছিল।
বিশ্বের প্রায় ১৭ টি বিশ্ববিদ্যালয় তাকে সম্মানিত ডক্টরেট ডিগ্রি প্রদান করেছে। তিনি বিশ্বব্যাপি অনেক জীববিজ্ঞান ও ঔষধ সম্পর্কিত সংগঠনের সদস্য। ১৯৪৪ সালে তাকে নাইট উপাধি প্রদান করা হয়।
১৯৬৮ সালের ২১শে ফেব্রুয়ারি এই মহান বিজ্ঞানী পরলোক গমন করেন।
আর্নেস্ট রাদারফোর্ড

আর্নেস্ট রাদারফোর্ড, নেলসনের প্রথম ব্যারন রাদারফোর্ড, () ওএম, পিসি, এফআর এস (৩০ আগস্ট, ১৮৭১ – ১৯ অক্টোবর, ১৯৩৭), একজন নিউজিল্যান্ডীয় নিউক্লিয় পদার্থবিজ্ঞানী। তিনি নিউক্লীয় পদার্থবিজ্ঞানের "জনক" হিসেবে খ্যাত। তিনি তার বিখ্যাত স্বর্ণপাত পরীক্ষায় পরমাণুর নিউক্লিয়াস বা কেন্দ্রীণ থেকে রাদারফোর্ড বিক্ষেপণ আবিষ্কার করেন, যা পরবর্তীতে বোরের পরমাণু মডেল নির্মাণে সহায়ক হয়। ১৯০৮ সালে তিনি রসায়নে নোবেল পুরস্কার পান। তিনি বিংশ শতাব্দীর একজন খ্যাতিসম্পন্ন বিজ্ঞানী ছিলেন।
আর্নেস্ট রাদারফোর্ড ছিলেন কৃষক জেমস রাদারফোর্ড এবং তার স্ত্রী মার্থা থম্পসনের ছেলে, মূলত হর্নচার্চ, এসেক্স, ইংল্যান্ড থেকে। জেমস স্কটল্যান্ডের পার্থ থেকে নিউজিল্যান্ডে চলে এসেছিলেন। জন্ম নিউজিল্যান্ডের নেলসনের কাছে ব্রাইটওয়াটারে। যখন তার জন্ম নিবন্ধিত হয়েছিল তার প্রথম নাম 'আর্নেস্ট' রাখা হয়েছিল। রাদারফোর্ডের মা মার্থা থম্পসন ছিলেন একজন স্কুল শিক্ষক।
তিনি হ্যাভলক স্কুল এবং তারপর নেলসন কলেজে পড়াশোনা করেন এবং নিউজিল্যান্ড বিশ্ববিদ্যালয়ের ক্যান্টারবারি কলেজে পড়াশোনা করার জন্য একটি বৃত্তি অর্জন করে
প্যানাসনিক

প্যানাসনিক ২০১২ সালে পৃথিবীর ৪র্থ বৃহত্তম টেলিভিশন নির্মামাতা হয়।
১৯১৮ সনে প্রতিষ্ঠিত এই কোম্পানি তার প্যানাসনিক নাম প্রথম গ্রহণ করে, ১৯৫৫ সালে একটি অডিও স্পিকারের মাধ্যমে। এই কোম্পানি ১৯২৭ থেকে তার পণ্য ন্যাশনাল নামে উৎপাদন করে আসছিল, এবং ১৯৮৬ সনে তারা জাপানে ও তাদের পণ্য প্যানাসনিক নামে বাজারজাত করতে শুরু করে। এদের পণ্য এতটাই জনপ্রিয় ছিল যে ৮০, ৯০ দশকে ন্যাশনাল নামে অসংখ্য নকল পণ্য বাজারে পাওয়া যাচ্ছিল এবং এখন ও যাচ্ছে।
জেভিসি

ভিক্টর কোম্পানি অব জাপান লি: সংক্ষেপে জেভিসি (JVC) নামে পরিচিত একটি জাপানি একটি ইলেকট্রনিকস কোম্পানি। এরা ১৯২৭ সনে স্থাপিত হয়, এবং প্রথম জাপানি টেলিভিশন নির্মাতা কোম্পানি, এরাই VHS বা ভিডিও হোম সার্ভিস প্রযুক্তির উদ্ভাবক।
জেভিসি কোম্পানিটি জাপানে ভিক্টর ব্র্যান্ড নাম ব্যবহার করে থাকে। এর সাথে নিপার কুকুর (হিস মাস্টার্স ভয়েস কোম্পানির লোগো থেকে) ব্যবহৃত হয়। তবে জাপানের বাইরে জেভিসি এই নামটি ব্যবহার করতে পারে না। পূর্বে এটি বিদেশে নিভিকো (নিপ্পন ভিক্টর কোম্পানি) নামে পরিচিত ছিলো।
পেট্রোবাংলা

পেট্রোবাংলা সরকারি মালিকানাধীন বাংলাদেশের জাতীয় তেল কোম্পানি। এটি বাংলাদেশে খনিজ তেল ও প্রাকৃতিক গ্যাস অনুসন্ধান, উত্তোলন, পরিশোধন, ও বাজারজাতকরণের কাজ করে। এছাড়াও কোম্পানিটি বাংলাদেশে তেল ও প্রাকৃতিক গ্যাস অনুসন্ধান এবং উন্নয়নে আন্তর্জাতিক তেল কোম্পানিসমূহের সাথে উৎপাদন অংশীদারি চুক্তি করে থাকে। ২৬ মার্চ ১৯৭২ সালে সংস্থাটি প্রতিষ্ঠিত হয়। এই সংস্থার অধীনস্থ ১৩ টি কোম্পানি রয়েছে।
২৬ মার্চ ১৯৭২ সালে রাষ্ট্রপতির আদেশ নং ২৭-এর মাধ্যমে বাংলাদেশের তেল, গ্যাস ও খনিজ সম্পদ অনুসন্ধান ও উন্নয়নের লক্ষ্যে “বাংলাদেশ খনিজ, তেল ও গ্যাস করপোরেশন” (বিএমওজিসি) গঠন করা হয়। একই বছরের ২৭ সেপ্টেম্বর রাষ্ট্রপতির আদেশ নং ১২০-এর মাধ্যমে বাংলাদেশের খনিজ অনুসন্ধান ও উন্নয়ন কার্যক্রম পরিচালনা করার উদ্দেশ্যে “বাংলাদেশ খনিজ অনুসন্ধান ও উন্নয়ন করপোরেশন” (বিএমইডিসি) নামে আরেকটি সংস্থা গঠন করা হয়।
পরে “বাংলাদেশ খনিজ, তৈল ও গ্যাস করপোরেশন”কে “বাংলাদেশ তৈল ও গ্যাস করপোরেশন” (বিওজিসি) নামে পুনর্গঠন করা হয় এবং ১৯৭৪ সালের ২২ আগস্ট রাষ্ট্রপতির আদেশ নং ১৫-এর মাধ্যমে বাংলাদেশ তৈল ও গ্যাস করপোরেশনকে ‘পেট্রোবাংলা’ নামে সংক্ষিপ্ত নামকরণ করা হয়। একই বছর ১৭ নং অধ্যাদেশের মাধ্যমে অয়েল এন্ড গ্যাস ডেভেলপমেন্ট করপোরেশন অর্ডিন্যান্স, ১৯৬১-কে বাতিল করে অয়েল এন্ড গ্যাস ডেভেলপমেন্ট করপোরেশন (ওজিডিসি) বিলুপ্ত করা হয় এবং এর সম্পদ ও দায় পেট্রোবাংলার উপর ন্যস্ত করা হয়।
১৯৭৬ সালের ১৩ নভেম্বর জারিকৃত অধ্যাদেশ নং ৮৮-এর মাধ্যমে অপরিশোধিত তেল ও পেট্রোলিয়াম দ্রব্যাদি আমদানি, পরিশোধন ও বিপণন কার্যক্রম পরিচালনা করার দায়িত্ব পেট্রোবাংলার কাছ থেকে পৃথক করে বাংলাদেশ পেট্রোলিয়াম কর্পোরেশনকে দেয়া হয়।
১৯৮৫ সালের ১১ এপ্রিল জারিকৃত ২১ নং অধ্যাদেশের মাধ্যমে “বাংলাদেশ তৈল ও গ্যাস করপোরেশন” ও “বাংলাদেশ খনিজ অনুসন্ধান ও উন্নয়ন করপোরেশন”কে একীভূত করে “বাংলাদেশ তৈল, গ্যাস ও খনিজ সম্পদ করপোরেশন” (বিওজিএমসি) গঠন করা হয়।
পরবর্তীতে উক্ত অধ্যাদেশ আংশিক সংশোধন করে ১৯৮৯ সালের ১১ ফেব্রুয়ারিতে জারিকৃত ১১ নং আইনের মাধ্যমে এই করপোরেশনকে “পেট্রোবাংলা” নামে সংক্ষিপ্ত নামকরণ করা হয় এবং তৈল, গ্যাস ও খনিজ অনুসন্ধান ও উন্নয়নের উদ্দেশ্যে গঠিত কোম্পানিসমূহের শেয়ার ধারণের ক্ষমতা অর্পণ করা হয়।
এই সংস্থার অধীনে ১৩ টি কোম্পানি রয়েছে। সেগুলি হল:
বাংলাদেশ মহাকাশ গবেষণা ও দূর অনুধাবন প্রতিষ্ঠান

বাংলাদেশ মহাকাশ গবেষণা ও দূর অনুধাবন প্রতিষ্ঠান (সংক্ষেপে: "স্পারসো") বাংলাদেশ সরকারের প্রতিরক্ষা মন্ত্রণালয়ের অধীন একটি সরকারি স্বায়ত্তশাসিত গবেষণা প্রতিষ্ঠান। এটি ঢাকা শহরের আগারগাঁওয়ে অবস্থিত। ১৯৮০ সালে এটি প্রতিষ্ঠিত হয়। বাংলাদেশের ঘূর্ণিঝড় ও অন্যান্য প্রাকৃতিক দুর্যোগের পূর্বাভাস প্রদানে এ কেন্দ্র গুরুত্বপূর্ণ ভূমিকা রাখে। সংস্থাটি "ল্যান্ডস্যাট" ও "NOAA" নামক কৃত্রিম উপগ্রহ ব্যবহার করে ভূমি জরিপে নিয়োজিত। বাংলাদেশের উপগ্রহ চিত্রগুলো স্পারসোর তত্ত্বাবধানে থাকে।
১৯৬৮ সালে পূর্ব পাকিস্তানের পরমাণু শক্তি কেন্দ্রে অটোমেটিক পিকচার ট্রান্সমিশন (এপিটি) গ্রাউন্ড স্টেশন প্রতিষ্ঠার মাধ্যমে বাংলাদেশে মহাকাশ প্রযুক্তির ব্যবহার শুরু করে। বাংলাদেশ স্বাধীন হওয়ার পর সরকার দেশের প্রাকৃতিক সম্পদ জরিপ, পরিবেশ, দুর্যোগ পর্যবেক্ষণ ও ব্যবস্থাপনায় এ প্রযুক্তি ব্যবহারের জন্য বাংলাদেশ ইআরটিএস প্রোগ্রাম নামে একটি প্রকল্প গ্রহণ করে। এ প্রকল্পের সফলতার পর ১৯৭৫ সালে বাংলাদেশ ল্যান্ডসেট প্রোগ্রাম (বিএলপি) পঞ্চবার্ষিকী পরিকল্পনায় অন্তর্ভুক্ত হয়। ১৯৮০ সালে বাংলাদেশ পরমাণু শক্তি কমিশনের মহাকাশ এবং বায়ুমণ্ডল গবেষণা কেন্দ্র (এসএআরসি) এবং বিএলপি একত্রিত করে "বাংলাদেশ মহাকাশ গবেষণা ও দূর অনুধাবন প্রতিষ্ঠান" গঠন করা হয়। মহাকাশ বিজ্ঞান ও দূর অনুধাবন প্রযুক্তির সর্বোত্তম ব্যবহার এবং এই প্রযুক্তির উপর গবেষণা, এর যথাযথ প্রয়োগ ও সম্প্রসারণের পদক্ষেপ হিসাবে বাংলাদেশের জাতীয় সংসদ কর্তৃক ১৯৯১ সালের ২৯ নং আইন দ্বারা "বাংলাদেশ মহাকাশ গবেষণা ও দূর অনুধাবন প্রতিষ্ঠান (স্পারসো)" পুনঃগঠিত হয়।
প্রতিষ্ঠানের কার্যাবলী নিম্নরূপ:
স্পারসোর নিন্মলিখিত বিভাগ ও শাখা রয়েছে:
বঙ্গবন্ধু-১ বাংলাদেশের প্রথম কৃত্রিম উপগ্রহ প্রকল্প। এর ভর ১,৩০০ কেজি (২,৯০০ পাউন্ড) এবং ক্ষমতা ১,৬০০ ওয়াট। এটি ডাক ও টেলিযোগাযোগ মন্ত্রণালয়ের অধীন বাংলাদেশ টেলিযোগাযোগ নিয়ন্ত্রণ কমিশন কর্তৃক বাস্তবায়িত হয়েছে। যার উৎক্ষেপনের খরচ ৩ হাজার ২৪৩ কোটি টাকা। এর মধ্যে বাংলাদেশ সরকার ১ হাজার ৫৫৫ কোটি টাকা নিজেদের তহবিল থেকে এবং বাকি ১ হাজার ৬৮৮ কোটি টাকা বিদেশি সংস্থার কাছ থেকে ঋণ হিসাবে নেওয়া হয়।এক্সিম ব্যাংক যুক্তরাষ্ট্র, এইচএসবিসি ফ্রান্স, জাপান ব্যাংক অব ইন্টারন্যাশনাল, সিডব্লিউজি গালফ ইন্টারন্যাশনাল অব ইউকে এবং চায়ন গ্রেটওয়াল ইন্ড্রাস্ট্রি করপোরেশন এ প্রকল্পে ঋণ দিয়েছে। ডিপিপিতে এ প্রকল্পের মেয়াদ ছিল জুন ২০১৬। এর জন্য কাজ করেছে মহাকাশ গবেষণা ও দূর অনুধাবন কেন্দ্র (স্পারসো) ও বাংলাদেশ টেলিযোগাযোগ নিয়ন্ত্রণ কমিশন।
ঢাকা বিশ্ববিদ্যালয়ের উপাচার্যের তালিকা

ঢাকা বিশ্ববিদ্যালয় বাংলাদেশের সবচেয়ে পুরোনো বিশ্ববিদ্যালয়। এ
বিশ্ববিদ্যালয়টি ১৯২১ সালে প্রতিষ্ঠিত হয়। প্রতিষ্ঠার পর থেকে এ যাবৎ ২৯জন বিশিষ্ট শিক্ষাবিদ ঢাকা বিশ্ববিদ্যালয়ের উপাচার্যের দায়িত্ব পালন করেছেন। এই বিশ্ববিদ্যালয়ের বর্তমান উপাচার্য নিয়াজ আহমেদ খান।
এ বিশ্ববিদ্যালয়ের প্রথম ভারতীয় ও মুসলমান উপাচার্য স্যার এ এফ রাহমান। তারপর উপাচার্য হন প্রখ্যাত ইতিহাসবিদ অধ্যাপক রমেশচন্দ্র মজুমদার। ঢাকা বিশ্ববিদ্যালয়ের ছাত্রদের মধ্যে প্রথম বিশ্ববিদ্যালয়ের উপাচার্য হন মাহমুদ হুসাইন।
একাত্তরের মার্চ মাসে ঢাকা বিশ্ববিদ্যালয়ের তৎকালীন উপাচার্য বিচারপতি আবু সাঈদ চৌধুরী জাতিসংঘের মানবাধিকার কমিশনের অধিবেশনে যোগদানের জন্য জেনেভা যান। সেখানে জেনেভার একটি পত্রিকায় দু’জন ঢাকা বিশ্ববিদ্যালয় ছাত্রের মৃত্যু সংবাদ দেখে বিচলিত হয়ে ২৫ মার্চ পূর্ব পাকিস্তান প্রাদেশিক শিক্ষা সচিবকে পাকিস্তান দূতাবাসের মাধ্যমে প্রেরিত এক পত্রে লেখেন, “আমার নিরস্ত্র ছাত্রদের উপর গুলি চালানোর পর আমার ভাইস চ্যান্সেলর থাকার কোন যুক্তিসংগত কারণ নেই। তাই আমি পদত্যাগ করলাম”। ফলে মার্চের সেই কালরাত্রীতে ঢাকা বিশ্ববিদ্যালয় ছিল উপাচার্য বিহীন। পরে মুজিবনগর সরকার বিচারপতি সাঈদকে “প্রবাসী সরকারের বিশেষ প্রতিনিধি” হিসেবে নিয়োগ দেয়। পাকিস্তান বাহিনী রাজশাহী বিশ্ববিদ্যালয়ের তৎকালীন উপাচার্য ড. সৈয়দ সাজ্জাদ হোসায়েনকে তাদের কনভয়ে করে ঢাকায় নিয়ে এসে ১৯ জুলাই ঢাকা বিশ্ববিদ্যালয়ের উপাচার্যের পদে বসান। তাকে সহায়তা করেন ড. হাসান জামান, ড. মেহের আলি। স্বাধীনতার পর তিনজনই গ্রেফতার হন এবং মুক্তির পর দেশ ত্যাগ করেন।
ফিলিপ জোসেফ হার্টগ

স্যার পি. জে. হার্টগ ঢাকা বিশ্ববিদ্যালয়ের প্রথম উপাচার্য। তিনি ১৯২০ সালের ১ ডিসেম্বর উপাচার্য হিসেবে তার দায়িত্ব বুঝে নেন।
স্যার হার্টগের জন্ম ১৮৬৪ সালের ২ মার্চ। তার কয়েক পূর্বপুরুষের বাস ছিল হল্যান্ডে। সেখান থেকে উনিশ শতকের প্রথম দিকে তার এক পূর্বপুরুষ ফ্রান্সে যান। একপর্যায়ে তার বাবা ফরাসি ভাষার শিক্ষকের চাকরি নিয়ে ইংল্যান্ডে যান। সেখানেই পরিবারটি থিতু হয়। সে সূত্রে তিনি ব্রিটিশ আর ধর্মীয় পরিচয়ে তিনি ছিলেন ইহুদি। তিন ভাই ও এক বোনের মধ্যে তিনি ছিলেন তৃতীয়।
শিক্ষাগত যোগ্যতা ও প্রশাসনিক দক্ষতা উভয় ক্ষেত্রেই স্যার পি জে হার্টগ ছিলেন অসাধারণ। তার সময়ের সবচেয়ে আধুনিক শিক্ষা অর্জন করেছিলেন তিনি। মাধ্যমিক শিক্ষা লন্ডনের ইউনিভার্সিটি কলেজ স্কুলে। উচ্চশিক্ষা নেন ফ্রান্সের প্যারিস বিশ্ববিদ্যালয়, জার্মানির হাইডেলবার্গ বিশ্ববিদ্যালয় ও কলেজ দ্য ফ্রান্স থেকে। সবশেষে তিনি ম্যানচেস্টারের ওয়েলস কলেজে বিশপ বার্কলে স্কলার ছিলেন।
তার কর্মজীবনের শুরু ভিক্টোরিয়া ইউনিভার্সিটিতে রসায়নের সহকারী প্রভাষক হিসেবে। এরপর তিনি শিক্ষকতা থেকে বিশ্ববিদ্যালয় প্রশাসনে যোগ দেন ম্যানচেস্টার বিশ্ববিদ্যালয়ে। লন্ডন বিশ্ববিদ্যালয়ে একাডেমিক রেজিস্ট্রার ছিলেন প্রায় ১৭ বছর।
ঢাকা বিশ্ববিদ্যালয় প্রতিষ্ঠার সিদ্ধান্ত হওয়ার পর প্রশাসনিক দক্ষতার কথা বিবেচনায় নিয়ে উপাচার্যের দায়িত্ব দেওয়া হয় স্যার ফিলিপ জোসেফ হার্টগকে। চার হাজার টাকা বেতন ও বাসভবন-সুবিধা নিয়ে ১৯২০ সালের ১ ডিসেম্বর তিনি যোগ দেন কলকাতায় ঢাকা বিশ্ববিদ্যালয়ের প্রকল্প অফিসে। তার সঙ্গে ছিলেন স্ত্রী লেডি ম্যাবেল হেলেন হার্টগ ও দুই শিশুপুত্র।
১৯২১ সালের ৭ জানুয়ারি ঢাকার বলধার বাগানবাড়ি প্রাঙ্গণে হার্টগ দম্পতিকে সংবর্ধনা দেওয়া হয়। ঢাকা বিশ্ববিদ্যালয়ের প্রথম উপাচার্য সেদিন বলেন, ‘এই বিশ্ববিদ্যালয় প্রতিষ্ঠার ঐতিহাসিক পটভূমি আপনারা জানেন। নতুন প্রদেশ বাতিলের পর লর্ড হার্ডিঞ্জের কাছে মুসলমান প্রতিনিধিদের আলাপ-আলোচনার ফসল এই বিশ্ববিদ্যালয়।’ তিনি চেয়েছিলেন পূর্ব বাংলায় একটি অসাম্প্রদায়িক ও জ্ঞানভিত্তিক মধ্যবিত্ত সমাজ গড়ে উঠুক, বিশেষ করে পিছিয়ে পড়া বাঙালি মুসলমানদের মধ্যে। যাতে তারা রাজনৈতিক ব্যাপারে আরও বেশি অংশ নিতে পারেন এবং ভবিষ্যতে বাংলার সরকার পরিচালনায় যথেষ্ট যোগ্যতা ও দক্ষতার পরিচয় দিতে পারেন।
ঢাকা বিশ্ববিদ্যালয়ের ইতিহাস